text:
Manga yunglat hte slam dat nngai
Mungmasa mahkawn re.
An hte a Wunpawng mungdan kata de ,tawt lai shang kabye rawng nga ai,Maigan hpyen mahkra hpe,
Atsai awai gawt shapraw kau nhtawm , mungshawa hta shadip jahpang nga ai wunpawng Gumrawng gum tsa mung dan ,Gaw sharawt shagrin da ai shani she wunpawng mungda ngwi pyaw simsa ai hte rau rawt galu gaba wa na re ngu ai hpe an hte da king dalang kam sham ga ai.
Wunpawng Mung Dan
Sunday, February 15, 2009
Kadai woi awn na?
13.02.2009
ten: 6:30-8:30pm
shara Wenworh hotel jumbo lusha seng
Myusha ningbaw ni yawng hte shana lusha poi na bawng ban ai mung ga,
KNO,KRC,KBC,Wunjat na myit su ni,ningbaw hpa awn usa ni yawng hte du zup let bawng ban jahta ai lusha poi lamang re.
shawng nnan langai hte langai shachyen shaga ai lamang hte hpang wa ai hku re,
sara salang Yu nguen gaw Malaya university kaw profesor galaw na matu Malaysia mungdan asu ya hte hkau ai jinghku manang ni shaga nna du sa wa ai re lam chye lu ai,sara shi galaw lai mat wa sai ,KBC magam bungli,UNDP a magam bungli,Sanwa Trading a magam bung li,UN,NGO ,mungdan a su ya Hkamja dap na magam bung li mahkrum madup ni hpe mung tsun hkrai sang dan lai wa sai hku re,
Ning baw hpa awn langai hte langai ni shan hte galaw ali wa sai mahkrum madup,mang yak mang hkang ni shada tsun sanglang dan mat wa sai hku re,
Lusha seng e Wa hkalung kasha langai kakang sha ngut du hkra jahta nna lu la ai mahtai gaw:
sara wa hku nna hpaji jaw ai gaw ;
Ya nan hte Malaysia kaw du nga sai uhpung u hpawng ni hta yawng ngu na ram hkum tsup nga sai,grau nna systematic byin hkra shakut sa wa na sha ahkyak sai,
Nan hte ni hta tsi hpaji hte seng ai ni mung woi awn nga sai,laikilaka bawng ring hte seng ai ni hpe woi awn ai mung nga sai,myusha masa , mung masa lam hta woi awn ai lam mung nga sai,Makam masham lam hta mung Phd,Dr.madang ram chye chyang ai ni woi awn nga sai,tsinyam ni hpe maigan madang de galai shai hkra woi awn na ni mung nga sai,
Rai tim nan hte hta ra nga ai langai gaw Ndai Malaysia mung dan e kanu tai Kawa tai,hpu shawng hpuba tai nna, yawng a mang hkang hpe asuya ni hte tara shang jeyang garum shing tau ya ai marai langai ra nga ai,dai woi awn ai wa gaw,gara mai gan de mung npru sai,ndai Malaysia kaw aten na na lu jaw ai Tara upadi chye ai (law) hte hpaji madang ngut ai,english ga laika maigan ga 2,3 ram chye ai wa rai ra ai.Lawyer ni tsun jang gara mungdan asu ya re tim grai sadi maja let madat ya ai re,
Dai majaw ndai zawn re hpa awn tam ra nga ai,shi hpe mung uhpawng shagu na jinghpaw wunpawng myusha ni madi shadaw la ra na re nga nna hpa ji jaw lai wa sai gaw matsing la hpa rai nga ai law,
Tuesday, February 10, 2009
Kachin Wedding Malaysia Cheras
Laimat wa sai ten KDO,KRC kaw Magam gun ap nawng lai wa sai Sara Ahsyn yan Sumlut Ahtsen yan a Hkung ran poi Masat sum la re.
Thursday, February 5, 2009
KNO Malaysia Rawt malan ning htoi masat
KNO Malaysia Kawn woi awn let Ndai zawn N gun myi alu rai,Rawt Malan poi lamang hpe galaw awng dang la lu sai hku re.
Wunjat,KRC,hte Malaysia na Jinghpaw Wunpawng uhpung ni yawng sadu n gun jaw let hpawng chyawm lu sai hku re.KNO Jinghpaw wunpawng Myusha hpung gaw Myusha ni a matu asu ya langai hku nna tsap ya lu wa na re.nga nna Wun jat dat kasa(Sara D.Gumsan) kawn Mung ga hte hkaw tsun n gun jaw lai wa sai hku re,KRC ning baw ning la ni mung KRC hte seng ai myu sha ni a magam lam hpe hkaw tsun n htawm KNO zawn rai myu sha ni a matu Mung masa lam hta jaja tsap ya ai mung nga nan nga ra ai lam tsun lai wa sai hku re.


c: text/html

text:
Dap Ba (2) Dung 6 ginra, Lai Nawng HKu de Myen bai Maden wa ....
Lai Nawng Hku hte Hwi Hka lapran ( 28 / 12 / 2014 ) ya shani Myen sawa ni gaw, Tinang Myu tsaw hpyen la MHH kung 2 ni nga ai Post de Laknak kaba hte gap sharu ai majaw, Anhte kaw na ni Post hpe yen kau da ya ai hpang, shana maga 6:00 Pm hta gaw Myen ni dai post hpe wan wa nat kau ma ai nga shiga na lu ai. Daihpawt kaw nna gaw, anhte maga na mung n-gun bai jat nna, wang shinggrup da sai majaw, Myen ni garai n lu pru wa shi ai lam, Daini gaw laga gap hkat hkat ai lam n nga shi ai nga, shawng lam shiga lawk kawn shiga na lu ai.

robotstxt: allowed

filter: keep


text:
KK Amyu Ni Gaw Dum Nga? Snr
Wunpawng sha ni a Karai Kasang htawt mat wa sai kun? ( Rev. Mayit Beezi, Putao).
Lai wa sai November 11, 2015 na Ra Lata poi mabyin hpe yu yang Amyu Wunpawng sha ni a Karai Kasang Shara hta NLD a karai hte galai kau ai lam nrai mat a nni?
Rev. Nngai Gam Asak naw hkrung yang Shi kaning nga na kun?
Anhhte a makam jiwa ni 1924 Ning kaw nna Home Rule woi gakaw ai Karai masa hte mung masa hkringhtawng hpe n dagraw sai sakse rai nga ai.
Anhhte a makam jiwa ni 1924 Ning kaw nna Home Rule woi gakaw ai Karai masa hte mung masa hkringhtawng hpe n dagraw sai sakse rai nga ai.
Comments
Comments
N-hkai Mark Wunpawng sha ni myit hkrum lam nnga ai majaw jasan ni shang wa ai she re..ti nang kata kaw myit hkrum taw yang kadai shang wa na lam nnga ai..Myit hkrum ga chyu nga na kahpu kanau shada buga hpung masha shada da pyi myit nhkrum nga yang gaw pandung du na naw tsan na nhten???
Nmaw Hpung Kam Nawng Dunpre dun a shat sha ai ginru ginsa a majaw rai nga ai.
Dunpre dun myit jasat dagraw ai majaw re.
Dunpre dun myit jasat dagraw ai majaw re.
Shawnghtoi Lahpai Kade mung dumhpre tim, tinang (mungdan ting asak shim lam/ sari/Manu) hte KK hpe n nyet/dumhpre yang gaw kaja na wa.
M Zaw Naw KK hpe myit masin hkum hkrang yawng hte tsaw ra ai nga nna tsun ai WP sha ni wa wenyi myi (third eye)hte nyu ai sha asak nrawng ai sumlanaw ai ningbaw ni woi awn na hpe ja ja wa lata la ai hpe mau ai. Hpung hpe woi awn nga ai ni malawng maga dai de yawng ai lo. KK a ari jaw ai lam gaw du wa sana sha rai sai, Sr ni e.
Seng Du La chyum laika hta accomodation way mung nga ai, Daniel ni Esther ni re. ra lata me hpe nld hpe jaw ai gaw shanhte hpe ra na n rai. shanglawt lam hta na ladat kaji langai daram sha re. myit mada ai gaw kio/a sha re.
M Zaw Naw N-hkai Mark e myit nau hkrum ai majaw pyi non kachin party hpe aja awa madi shdawsai le. Kachi ni myit hkrum ga ai, rai tim, bandung nnga shi ai, makam nnga shi ai, mung masa kri nrawng shi ai, lai ladat nchye shi ai, grau nna mung masa la ni a ga hpe nchye manu shadan shi ai she re. Myit gaw hkrum saga ai.
Shawnghtoi Lahpai Myit mada Shara Majing gaw mung chying Shawa shagu hta madung re. Gara wunpawng mung mung masha shagu hte gaw gap ai re. Madu hkum hpe nau mung n Mai yu kaji ai.
Seng Du La M Zaw Naw tsun ai teng ai le. kia gaw dai hku gaw ndau ai lam n nga ai. tsun mayu ai gaw Anht a Awng Padang YHWH Karai Kasang ngu ai makam hta dai ni anhte sa wa ai re. nld hpe me jaw ai gaw shanglawt lam hta soft way langai mi sha re. lai wa sai ten ...See More
Shawnghtoi Lahpai Amyu sha laknak Lang ai stance n jaw ai n ngu ai, n Madi shadaw ai na kadai sai daw sai chyen ni shut n Pyi n Myit na nhten? NLD hpe n Madi shadaw ga ma n ngu ai, gara daw hta akyu Shawn la na. Mungdan Madu mung Shawa ni a lit hprai mat ai lam re. Amyu...See More
Seng Du La m zau naw hku nna kachin party ni grai law ai kaw na kadai hpe me jaw nna kadai dang na ngu wa sawn a ta? Party law ai ladat re ngu ai hta dai myenmungdan ting a matu kajangai gaw kdp ma hka hpe jaw ai re. sum na re chye tim jaw dat ailam re. mung daw rap daw a matu ngu na re.
Awngban N-gan Kadai party rai party
hpaw ai hte sum wa tim awng wa tim lit
La gwi ai mung masa la ni hkrai re....See More
hpaw ai hte sum wa tim awng wa tim lit
La gwi ai mung masa la ni hkrai re....See More
Ahseng Nwawt Myen mung ting gaw ya she lakang lung hpang wa ai rai nga ai,An hte Kachin ni mung ya she lakang ning gam kabye lawm wa sai ga rai nga ai,Kadai mung sum ai lam nnga ai,Hpa majaw nga yang law dik ai myen myusha ni pyi pan dung kaja mi rai nlu du dam nga ai nrai ni?


text:
Dum ladum hka yawng, chyahkyi a sau sau, nau tin yang gataw ai nga, sum tsan myit kaba, myi kaba, na kaba ni hpe ja ja li li ten tup myit shachyaw sawn dinglun sumru yu nna annau ni a mung masa hpyen masa numshawng htawt sit na lahkam hpe ten hpring chyawm gyin hparan sa wa ra sai. Moi kaw na annau ni a hpyen ladat gaw [Taukawk a nta nawng] re masa hte sa wa saga ai re, rawt malan ten naw re majaw htawt loi, shamu shamawt loi re ladat masa hte hpyen majan hpe shamyit sa wa yang masam sa na re. Media prat du nga sai re majaw shiga gaw mungkan hpe branglang mu ai jahkring sha mai chyam bra sai re hpe chye ai ladat de du nga sai hpe mung nmai malap nga ga ai.
Ya hkyak hkyak myen mung de UN Amu madu kaba Mr. Ban Ki Moon du nga ai re, myen hpyi masu gaw munghpawm simsa lam tam hpung kaba hpe kalang bai hpaw ninghtan tawn sai nga, myen a da shatawt gatset sha chye ai, myit jasat kyang lai len hpe kalang bai madun masu sai, shiga ip tawn nmai, hting grum tawn nmai sai ten, myen galoi du masu lu na ta? Tinang masu ai sadi ndung ai marang a jaw dai ni du annau ni hte gasat ai, dinghku majan byin ai, bawsang yawng rawt malan ai, tiang kasha hpe du masu sharin ai jaw yup n'pyaw, sha n'mu, duhka hkrum nga ai hpe ya du myit malai nlu ai. Myen hpe sharin na malai nam na lagang woi hpe sharin ya yang pyi akyu rawng na re. Map sharin shaga ai sha madung sai. Moi annau ni hpe myen hkaw hkam wa tsun ga yu sai Jinghpaw chyazai ni hpe sharin la na malai n'bang kaw na nye gwi hpe sharin yang pyi grau chye loi akyu nga na re nga. Dai ni annau ni shanhte hpe kalang bai tsun sharin ra sai. Moi annau ni hpe gasat sharin ai shanhte madaw dai ni labau ngam nan hkra byin lai sai, [Gwi ran si chyawng bum--U hka kabu ra si bum nga] dai ni du annau ni shamying tawn sai. Moi mung annau ni madaw shanhte hpe sharin shaga wa sai zawn dai mung sinat hte prat tup matsing tawn hkra gap sharin gap shachyut kau ra sai. U loi a hkyi law, hpa shalaw re myu re hpe dum nna gwi gwi gasat ga.
1-Myen sadi n'dung masu lai wa sai.
Japan hpe sa grau la, English hpe gawt shapraw, kalang bai English hpe sa grau nna Japan hpe bai gasat gawt shapraw kau rai n'hti n'htang sadi n'dung masha law law a asak hte ja gumhpraw arung arai laknak law law hpe gaman lila masu gayin jasum sha lai wa sai. Dai ni Japan gaw myen hpe hka wa mana ra nga ai re. Dai zawn gasat shamyit hkat ai hta annau ni hte bawsang ni gasat lawm ai majaw munghpawm myen mung ngu byin wa ai re.
2- Bawsang ni hpe namlak namnyan shachyai masu ai.
Aung San hpung ni gaw anhte bawsang ni hpe jahkrup jahkra ai lam n'nga ai, English hkaw hkam hpe myen mung shanglawt jaw na lam sa hpyi sai re raitim, English hkaw hkam wa gaw nanhte shanglawt sa hpyi ai hpe bawsang yawng myit hkrum ai kun? ngu bai san yang Aung San hpung ni gaw hpa bai nchye htai ai majaw bawsang ni hpe wa bawng jahkrup na bai wa sai re.
Anhte bawsang ni hte grai n'wa bawng jahkrup shi yang Aung San hpung ni gaw lawu de na myu kaba mung masa hkrang hpe kata lam shanhte hting grum kata kaw shawng bawng jahkut tawn sai re ngu ngai hku na sawn dum ai. Hpang de tinang hpe jahkrit shama hkrum na, dingbai dingna jaw chye ai yawng hpe shawng shamyit kau na sung sung li li chyawm bawng jahkut tawn sai ngu chye mai ai.
A-Myu kaba ladat hte myen myu langai sha daru up hkang hpe jum tek lu na.
B-Myen ga langai sha shaga lu na'
C-Makam sham langai sha kam sham lu na.
i-Myu langai sha nga hkra ga langai sha shaga hkra makam langai sha nga hkra, myu gayau, ga gayau, makam gayau htung hking gayau, laili laika langai sha lang lu hkra shaning galu ladat jahkrat hpang sai re ngu sawn mai ai. Rawt jat bawngring lam yawng hpe dip pat kau ya na, sutlu nga mai lam, lamu ga gayau jahten kau na, myu shamyit shamat kau na masing kaba shawng jahkrat nna bawsang ni hpe masu hpang na namnyan daw sai. Myu shamyit shamat masing, htunghking laili laika ga shamyit masing, makam shamyit masing, sutlu nga mai maut mahkai shamyit masing.
ii-Anhte bawsang myu shayi ni hpe lu hkungran jang kum hpa shagrau ai, arawng aya jaw ai, Hkristan dinghku makam ni hpe lu jahten jang kum hpa shagrau ai, kata lam kraw sung dik ai ladat ni hpe chyawm bawngban jahkut tawn nna anhte bawsang ni hpe shanglawt chyawm la na bawng jahkrup sai re.
iii-Munghpawm mungdan hku shanglawt hpyi na, myu lakung 1 mi 3 ning hpra gahti galai up hkang na, Panglung gasadi hpe chyawm la sai re Panglung ga sadi hpe matut hti jahpra yu ai shaloi asan chye na re.
Ndai kaw annau ni ja ja li li myit yu ai shaloi myen a namnyan hkalem ai hpe asan mu chye lu nga ai. Mung up tara shawng n'jahkrat ai, myit san seng ai hte madu mungdaw madu up hkang lu na masing shawng n'jahkrat tawn ai gum san magam ting nyang galai na masing sha tsun ai gaw masu ai maw lanyet rai nga ai. Annau ni a hpyen jaw bu kaba rai nga ai Du Kaba Naw Seng hpe masu hkalem lai wa ai. Shawng lam majan pa de sa jang Du kaba arawng aya shakap ya, dap de bai wa jang agyi gyi jum shakap ya masu rai dip shangun sha lai wa sai gaw labau hta myen gai ta kahtawng she nga hkra byin lai wa sai hte myen mung chyen mi tup zing madu lai wa sai re.
Thai mungdan hpe mung myen hkaw hkam ni sa gasat zing nna majoi roi rip sat shamyit ai jaw Thai ni dai ni du kraw hta tsu machyi maroi n'ni nga ma ai re. Shawng de Thai mungdan kaw myen ga myen dangpai pyi nmai shaga n'mai bu ai, Radio pyi myen hku n'mai hpaw ai re. Myen a tara nlang zingrut htu lai wa sai hpe ya dai ni du masin n'si nga ma ai. Maigan mungdan ni hte makau grup yin htingbu mungdan ni hte mung myen gaw hting bu kaja jinghku kaja nre hpe asan mu chye mai nga ai. Ya hkyak hkyak Miwa, Dingdung Korea ni hte matut daw hka wa nga ai, Miwa a ningyun buk ai RGN hpe pyi manap shat sa sha na re nga moi n'dau lai wa sai. Miwa myu sha ni a jit hti galup kau na nga kajai lai wa sai. Jinghku kaja htingbu kaja n're ai gaw dai ni anau ni hte bawsang yawng hte gasat hkrat nga ai hpe sakse hku yu la mai nga ai.
Dai ni UNFC mung hpan 3 hku numshawn shaw sa wa yang grau htuk manu na re. Myen a masa hpe grau kata lam grau chye na matu Simsa lam la nna mahkrun tam ai hpung mi. Simsa lam kachyi mi mung nla ai gasat tik tik re hpung mi, Maigan mungdan ni de UN de sum tang mung masa jahkrup jahkra sa ai hpung mi re hku sa nna ja ja mahkrun tam shanglawt hpyi sa wa ra nga ga ai. UNFC n'mai dawhka ai. Hpyen masa hta chyawm galung nna ra ahkyak dik ai UNFC kata na myu langai ngai garum hpyi wa yang n'gun hte chyawm gasat shamyit na masing jahtrat ra sai. Shaloi she madu mungdaw lawan lu na re. Shanglawt lu na re.
Dai ni hting nut n'mai sai. Shawng de htu gasat tik tik sha mai na sai.
Awm dawm shanglawt de.
Baren Numraw
Ya hkyak hkyak myen mung de UN Amu madu kaba Mr. Ban Ki Moon du nga ai re, myen hpyi masu gaw munghpawm simsa lam tam hpung kaba hpe kalang bai hpaw ninghtan tawn sai nga, myen a da shatawt gatset sha chye ai, myit jasat kyang lai len hpe kalang bai madun masu sai, shiga ip tawn nmai, hting grum tawn nmai sai ten, myen galoi du masu lu na ta? Tinang masu ai sadi ndung ai marang a jaw dai ni du annau ni hte gasat ai, dinghku majan byin ai, bawsang yawng rawt malan ai, tiang kasha hpe du masu sharin ai jaw yup n'pyaw, sha n'mu, duhka hkrum nga ai hpe ya du myit malai nlu ai. Myen hpe sharin na malai nam na lagang woi hpe sharin ya yang pyi akyu rawng na re. Map sharin shaga ai sha madung sai. Moi annau ni hpe myen hkaw hkam wa tsun ga yu sai Jinghpaw chyazai ni hpe sharin la na malai n'bang kaw na nye gwi hpe sharin yang pyi grau chye loi akyu nga na re nga. Dai ni annau ni shanhte hpe kalang bai tsun sharin ra sai. Moi annau ni hpe gasat sharin ai shanhte madaw dai ni labau ngam nan hkra byin lai sai, [Gwi ran si chyawng bum--U hka kabu ra si bum nga] dai ni du annau ni shamying tawn sai. Moi mung annau ni madaw shanhte hpe sharin shaga wa sai zawn dai mung sinat hte prat tup matsing tawn hkra gap sharin gap shachyut kau ra sai. U loi a hkyi law, hpa shalaw re myu re hpe dum nna gwi gwi gasat ga.
1-Myen sadi n'dung masu lai wa sai.
Japan hpe sa grau la, English hpe gawt shapraw, kalang bai English hpe sa grau nna Japan hpe bai gasat gawt shapraw kau rai n'hti n'htang sadi n'dung masha law law a asak hte ja gumhpraw arung arai laknak law law hpe gaman lila masu gayin jasum sha lai wa sai. Dai ni Japan gaw myen hpe hka wa mana ra nga ai re. Dai zawn gasat shamyit hkat ai hta annau ni hte bawsang ni gasat lawm ai majaw munghpawm myen mung ngu byin wa ai re.
2- Bawsang ni hpe namlak namnyan shachyai masu ai.
Aung San hpung ni gaw anhte bawsang ni hpe jahkrup jahkra ai lam n'nga ai, English hkaw hkam hpe myen mung shanglawt jaw na lam sa hpyi sai re raitim, English hkaw hkam wa gaw nanhte shanglawt sa hpyi ai hpe bawsang yawng myit hkrum ai kun? ngu bai san yang Aung San hpung ni gaw hpa bai nchye htai ai majaw bawsang ni hpe wa bawng jahkrup na bai wa sai re.
Anhte bawsang ni hte grai n'wa bawng jahkrup shi yang Aung San hpung ni gaw lawu de na myu kaba mung masa hkrang hpe kata lam shanhte hting grum kata kaw shawng bawng jahkut tawn sai re ngu ngai hku na sawn dum ai. Hpang de tinang hpe jahkrit shama hkrum na, dingbai dingna jaw chye ai yawng hpe shawng shamyit kau na sung sung li li chyawm bawng jahkut tawn sai ngu chye mai ai.
A-Myu kaba ladat hte myen myu langai sha daru up hkang hpe jum tek lu na.
B-Myen ga langai sha shaga lu na'
C-Makam sham langai sha kam sham lu na.
i-Myu langai sha nga hkra ga langai sha shaga hkra makam langai sha nga hkra, myu gayau, ga gayau, makam gayau htung hking gayau, laili laika langai sha lang lu hkra shaning galu ladat jahkrat hpang sai re ngu sawn mai ai. Rawt jat bawngring lam yawng hpe dip pat kau ya na, sutlu nga mai lam, lamu ga gayau jahten kau na, myu shamyit shamat kau na masing kaba shawng jahkrat nna bawsang ni hpe masu hpang na namnyan daw sai. Myu shamyit shamat masing, htunghking laili laika ga shamyit masing, makam shamyit masing, sutlu nga mai maut mahkai shamyit masing.
ii-Anhte bawsang myu shayi ni hpe lu hkungran jang kum hpa shagrau ai, arawng aya jaw ai, Hkristan dinghku makam ni hpe lu jahten jang kum hpa shagrau ai, kata lam kraw sung dik ai ladat ni hpe chyawm bawngban jahkut tawn nna anhte bawsang ni hpe shanglawt chyawm la na bawng jahkrup sai re.
iii-Munghpawm mungdan hku shanglawt hpyi na, myu lakung 1 mi 3 ning hpra gahti galai up hkang na, Panglung gasadi hpe chyawm la sai re Panglung ga sadi hpe matut hti jahpra yu ai shaloi asan chye na re.
Ndai kaw annau ni ja ja li li myit yu ai shaloi myen a namnyan hkalem ai hpe asan mu chye lu nga ai. Mung up tara shawng n'jahkrat ai, myit san seng ai hte madu mungdaw madu up hkang lu na masing shawng n'jahkrat tawn ai gum san magam ting nyang galai na masing sha tsun ai gaw masu ai maw lanyet rai nga ai. Annau ni a hpyen jaw bu kaba rai nga ai Du Kaba Naw Seng hpe masu hkalem lai wa ai. Shawng lam majan pa de sa jang Du kaba arawng aya shakap ya, dap de bai wa jang agyi gyi jum shakap ya masu rai dip shangun sha lai wa sai gaw labau hta myen gai ta kahtawng she nga hkra byin lai wa sai hte myen mung chyen mi tup zing madu lai wa sai re.
Thai mungdan hpe mung myen hkaw hkam ni sa gasat zing nna majoi roi rip sat shamyit ai jaw Thai ni dai ni du kraw hta tsu machyi maroi n'ni nga ma ai re. Shawng de Thai mungdan kaw myen ga myen dangpai pyi nmai shaga n'mai bu ai, Radio pyi myen hku n'mai hpaw ai re. Myen a tara nlang zingrut htu lai wa sai hpe ya dai ni du masin n'si nga ma ai. Maigan mungdan ni hte makau grup yin htingbu mungdan ni hte mung myen gaw hting bu kaja jinghku kaja nre hpe asan mu chye mai nga ai. Ya hkyak hkyak Miwa, Dingdung Korea ni hte matut daw hka wa nga ai, Miwa a ningyun buk ai RGN hpe pyi manap shat sa sha na re nga moi n'dau lai wa sai. Miwa myu sha ni a jit hti galup kau na nga kajai lai wa sai. Jinghku kaja htingbu kaja n're ai gaw dai ni anau ni hte bawsang yawng hte gasat hkrat nga ai hpe sakse hku yu la mai nga ai.
Dai ni UNFC mung hpan 3 hku numshawn shaw sa wa yang grau htuk manu na re. Myen a masa hpe grau kata lam grau chye na matu Simsa lam la nna mahkrun tam ai hpung mi. Simsa lam kachyi mi mung nla ai gasat tik tik re hpung mi, Maigan mungdan ni de UN de sum tang mung masa jahkrup jahkra sa ai hpung mi re hku sa nna ja ja mahkrun tam shanglawt hpyi sa wa ra nga ga ai. UNFC n'mai dawhka ai. Hpyen masa hta chyawm galung nna ra ahkyak dik ai UNFC kata na myu langai ngai garum hpyi wa yang n'gun hte chyawm gasat shamyit na masing jahtrat ra sai. Shaloi she madu mungdaw lawan lu na re. Shanglawt lu na re.
Dai ni hting nut n'mai sai. Shawng de htu gasat tik tik sha mai na sai.
Awm dawm shanglawt de.
Baren Numraw
Ref: JPks


text:
Hkrung ai Karai hpe anhte lu, Ningsin htawng kaw na anhte hkye la lu
Ninhtoi kata de anhte du, Mungkan hta Kachin amyu she ngu sai lu
Dai ni anhte bawng ring gan ga wa, Sawa hpyen wa myi ju nga
Anhte myu hpe shamyit na, masing kaba jahkrat la
Myu shada sat hkat hkra, maw lanyan hpaji hpe shi daw nga
N Hkru ai Tsadan hpyen wa dai, Myu sha kata shanu sai.
Myu hpye n tsaw hpunau n kau mi
Shat da shatawt, tsadan kan dang hpai garawt
Shan kata abyet, Myu sha ni hpe nyet
Chyahkyawn hpyi hpun ai Sagu Kasha
Alam latsa kahtap, Sagu hkrang n mat
Myu sha yawng hpe lakawn, Na a lit she rai nga
Shan hpe sha mu shing na hpe n mu gwi amyu nang hkum tai
Jum majep hkum, Myu sha myi man hkrum
Shat di langa sha, Hka shi langai chyu
Dam nga sagu kasha, Lawan bai wa
W.P Hkanan hta, Tsadan hpyen wa shanu sha
Tsadan hpyen hpe adawt na, Shang Lawt hpyen la sha n rai nga
Shanglawt hpyen ni laknak shagreng, myu sha ni akyu hpyi dingren
Shanglawt hpyen majan dang hkra, anhte ni akyu hpyi shaja ga
Myu a Share ninghkring ni pai gaw sinat laknak jum, hkra de Karai mungga hpe magra jum
Hkum hkrang matu lu sha, mung shawa ni lit la
Wenyi n-gun matu, Hpung sara ni woi awn sa ga lu
Ningbaw ni gaw masing jahkrat, Yawng wa myit hkrum shang lawm sa
Yawng gaw myit hkrum mangrum, Rau ta gindun
Pyilan kasha ngai pyi she n-gun lu, grai mung shang lawm mayu
Nahte a Karai wa, Nanhte a myithkrum lam mu la
Kabu myi prwi pyi she pru, Nanhte hpe jaw ya na shi myit yu
Wunpawng mungdan gaw de na, Atsam marai shi jaw ya
Sk.K 126:5 hta myit Prwi hte gat hkai yang, Kabu gara let shu la na
Karai mungga hpe bai myit dum pru, W.P myu sha ni hta she rai sai lu
W.P myu ni a ntsa hta, Karai mungga dik wa u ga
Pyilan kasha, Kyu hpyi karum nga.
Pyisakasha
Loi Je (Man Gau Kawng)


text:
skip to main |
skip to sidebar
Myi N-pu Hta.
Myi N-pu Hta.
Mali hkrang wa lawng...hkrang hka hku yawng hkrap ai n-sen,
Hu Gawng Pa de hkrang hkra, Mali hte n-mai hku,
Myi prwi lwi hkrat taw sai...
Man Maw Sinli, Kuthkai ga jarik jahtum du hkra,
Galoi she moi na zawn sha, Yi sun hkauna nai mam ni hpe,
Myi n-pu hta bai mu na kun...
Oh...Dai ni, Ja Lung seng hte Lung tsit lung hkyeng ma hkra..
Manu dan ai maisak hte hpun kri hpun ru ni yawng, zim wa...
yawng hten wa ma wa...
Tinang a shadai lup ai lamu ga hta pyi tinang n-lu nga na zawn,
Wunpawng sha ni, myi n-pu hta matsan mayan....
Wan hkut zawn zawn, Summwi ni zawn
Hkyen bum maling ni, Mai gan amyu lata hta...
hpun marawn ni mung she krin, hpum yup taw sai...
San tsawm la ai Hka shi hka nu lung rawk pyi n-ngam hkra,
ga hta rawng ai ma hkra, manu dan ai ma hkra hpe mung,
myi n-pu hta htu la taw sai...
Hpu nau wa hpa rai mau taw nga ai kun....
Hpu nau wa hpa rai yu taw nga ai kun....


text:
KNO hte KIO
gaw tara shang rau jawm nna Myu hte mung dan a matu shakut nga sai lam Mungkan shiga ni hta la kap nna sak se mu lu nga sai.Grai kabu n gun lu ai,Kabu ai,an hte maigan nga myu sha ni mung ap nawng na jin jin rai sai.
NDAK/KDA/KIA Garan Duwa Lasang awng/Duwa Dan gu dang groups nga ma nga K group
s ni yawng mung, Rau pawng hpawm mat wa na hku she lawan di saga,Ya ten myen wa a npu kaw wa myi sharang nna taw nga ra ai rai tim,shing du hku nna ndai myu sha ni hpe Maigan hte mung dan kata woi awn nga ai KIO/KNO
hpe madi shadaw rau jawm shakut lawm ga ngu ga saw dat nngai.


text:
Dip dat u ( Jinghpaw Wunpawng amyubaw sang )
Ndai Kachinnet kaw na laklai ai shiga hpe mu hti ai majaw kabu n gun lu ai,An hte hugawng mung hte,
India mung,Miwa mung nga shapong yawng,Jinghpaw ni gaw yawng ya dai ni du hkra Dai Jinghpaw,chyinghpaw,singp
ho,jingphozu,amying shing teng hpe yawng myit hkrum let labau shang lang nga ai rai mali ai.Masha maigan myuni mung labau hku yu ya
ng dai mying hpe hkap la nga ma ai. Daini na myit su hpu nau na ni yawng gaw grai myit hkrum nna zet kung wa nga saga ai ngu mu lu ai.ng
ai mung myit hkrum kabu lawm nngai law.
“Jinghpaw” ngu ai mying hpe mahtang bawsang ni yawng a amyu sha mying daju hku hkap la ga. Jinghpaw bawsang ni mahtang, bawsang hpe galai kau mu. Uma dap ni nanhte a kaji daju Shapawng Yawng wa a mying hpe la nna, “SHAPAWNG YAWNG SHA NI” ngu mu. Grai madat pyaw nna grai tsawm ai mying hpe lu tawn manit dai,” ngu ai ra sharawng myit lu ai lam (Opinion) hpe madun lai wa masai. Laika ka ai wa gaw, nye a chyinghkai kawa, nye a labau sara wa asak naw hkrung nga ai aten hta, “ Moi na Jiwoi Jiwa ni, Lhaovo, Lachik, Zaiwa, Lisu, Rawang amyu lakung ni yawng hpe Jinghpaw amyu ni re, ngu nna hpa rai tsun shamying masat hkap la tawn ai rai kun? Ndai ten hta gaw, Jinghpaw ngu ai hpe n kam tsun lang wa ai majaw, “Jinghpaw Wunpawng, ‘ ‘Wunpawng' ngu ai mying ni pru wa sai,” ngu san yu ni ai. Nye a dai ga san hpe chyingkai wa bai htai hparan dan ai lam mung asan sha rai nga ai.
(1) Anhte Jinghpaw ni gaw, kahpu kanau, mayu dama, kashu kahkri nga nna, shada tsawra makyit mahkai mahkri shawn nga ai amyu ni rai ga ai. Bawsang ni hta mung anhte hte bung ai kun?, n bung ai kun? San yu mu!
(2) Jinghpaw ni gaw, lamu ntsa na Mu Sinlap Nat ni hpe jaw jau hkrat wa ai amyu ni rai ga ai. Bawsang ni kaw mung nga ai kun? San yu mu!
(3) Jinghpaw ni gaw ma shangai ai hte rau, jahtawng htu ai baw amyu ni rai ga ai. Bawsang ni mung galaw ma ai kun? San yu mu!
(4) Jinghpaw ni gaw Ji Nat Mahtum Mahta ni e sharung shakau jaw dat ai Shawa Nang Kachyi hpe jahpu sharing nna, mayu shayi lam hta jai lang ai amyu rai ga ai. Bawsang ni mung lang ma ai kun? San yu mu!
(5) Jinghpaw ni the htunghking makam masham bung ai amyu ni rai yang gaw, labau rum ai amyu sha ni rai na re. Makam masham hte htunghking lailen ni n bung jang chyawm gaw,labau n rum ai amyu she rai na ma ai re. Hpunau Sam ni hte shaning apart law law rau kanawn mazum nga pra laiwa saga ai, raitim jinat makam jaw jau ai lam hkan sa ai htunghking lailen lam ni hta n bung hkat nga ai majaw an hte hte labau n rum, amyu n rum ai ni she rai ma ai. Ning ngu nna chyinghkai wa tsun sanglang dan ai mahtai ni gaw, bawsang shagu hpe labau rum n rum, amyu rum nrum, jep sawk dinglik yu lu na matu lam matsun ni she rai nga ai. Ya ten na bawsang myitsu du salang, ramma nkau mi gaw ,” Jinghpaw” ngu ai mying hpe amyu sha yawng a gumhpawn ai shingteng amying kaba hku myit hkrum masat la nhtawm, Jinghpaw bawsang ni mahtang, bawsang mying kaga alak mi galai kau yang mai kaja na re ngu ai myit masa rawng ai lam ni nga wa ai lam, soi sam na lu ai shaloi, nye a myit hta grai na kabu nngai. Amyu sha ni yawng myit hkrum kahkyin gumdin lu na matu, myit mada shara kaba nan rai sai, ngu nna mung kam nga nngai. Amyu sha kahkying gumdin lam the seng nna, ngai Jinghpaw la wa langai mi a chye na hkap la hkam sha ai lam gaw, bawsang ni ayai aya n re ai sha, Jinghpaw ngu ai amying shangteng hta kahkyin gumdin ai lam teng teng lu la na she rai yang gaw, anhte Jinghpaw bawsang Uma dap ni mung, hpushawng hpuba ni a ra shawrawng byin shangun mayu ai lam hpe kabu gara hkap la lu na ga ai re. Anhte Jinghpaw bawsang ni a shingteng amying ningpawt gaw, “ Shapawng Yawng” ngu ai rai mali ai. Ya she mying nnan bai tam gyin shalat la ra ai amyu ni n rai ga ai. Moi moi kaw nna “ Pawng Yawng Sha Ni” nga nna nga pra taw chyalu ni she rai ga ai. India de na Jinghpaw ni mung, “Shapawng Yawng Singpho” ngu ai mying hte nga ai da. Jinghpaw Wunpawng bawsang ni yawng, Jinghpaw ngu ai amying shingteng hta gaja wa nan kahkyin gumdin nga na shew teng ai rai yang gaw, Jinghpaw bawsang ni mying galai na hte seng nna, manghkang kaba hpa n nga na re, ngu kam nngai. Dai re magaw, Jinghpaw bawsang ni n dai aten kaw nna, sung sung myit yu bawngban jahkrup magang wa lu na matu, kraw dung salum kata kaw nna saw lajin dai nngai law.
Dingyau Zau Ing, Myitkyina
More++( Kachinnet shiga hkridun)


text:
Mungkan mungdan shagu shanu nga ai jinghpaw wunpawng myusha ni yawng dai ni na ten hta tinang myusha ni a lawt lam ,ahkaw ahkang a matu shakut nga ai rawt malan poi hpe galaw nga ai ten ning htoi Mali kaja rai nga mali ai.
Malaysia Mung dan du nga Jinghpaw wunpawng myusha ni mung KNO hte KRC rau ta gin dun let galaw ai lamang hta shang lawm sai.Shiga hkum hkra gaw Kachin land ndai kaw hti yu ga.
Saw shaga da ai gaw grai law tim ndai mung dan masa ya ten rim ai lam a majaw Law malawng nlu sa ai lam chye lu ai.
Ngai hu gawng gaw laimat wa sai shaning 20ning jan e ning rai rawt malan poi hpe htaw nam kahtawng shalawt da ai gaiwang ginra ni hta shang lawm lai wa sai.Ma prat ten na rawt malan poi ni hpe ya du naw dum shing ran ai.Grai mung myit rawt nngai.rai tim an hte tsun jahtau ai myu sha ni a lam hpe kadai mung na ya ai lam,chye chyang ya ai lam nau nnga ai.
Dai ni na ten gaw Prat galai sai.Mung kan ting hpe chye na hkra mai galaw sai rawt Malan poi ni de du sai.Myusha ni hpa majaw rawt malan ai.Hpa majaw lawt lu ra sai ngu hpe nang ngai wang lu wanglang mai tsun jahta sai.mungkan mungdan shagu myusha ni a lam dan leng lu hkra shaman ya ai Hpan Wa Karai hpe mung chye ju dum ai law.


text:
Dai ni anhte Wunpawng sha ni nmyit nmai ahkyak taw nga sai rai. Sut masa lam( economic) hku sa ga nga yang gaw sut masa lam langai kaw sha awng padang(win) lu na re. Hpaji masa lam(education) hku sa yang mung hpaji masa lam hta rawt jat(grow) wa let mungkan madang(international level) dap wa na re. Hkam kaja lam( health) hte Karai Masa( theological) lam ni kaw mung dai zawn sha re. Dai hta grau ai lam langai mi nga ai, dai gaw anhte Wunpawng sha ni hpe hpring tsup ai de du hkra sa na matu gaw Mung masa hpe ahkyak bandung tawn da ra na re.
More+++kachinreview+++++


text:
Myitrum manang ni, “Shingdu De” ngu ai Ga shagawp re yaw. Maning me ndai ga shagawp gawp ra sai re. N manu dum ai majaw rai sai. MKA lam, Gangdauyang maga de na shiga langai,Myen hpyenla marai 30, hpunshamyensi (Danyin thii) hte nga bu (ငါးဗူး) sha shut, food poison byin nna si jawng ma ai lam na chye lu ai. Kabu ra na kun? Yawn lawm ra na kun ? i. Pangwa de agying gasat hkat nga ai lam mung na lu ai.
JIC
Hpagala hte jawm hpawm da; Amyen hpyenla mung n loi,
Akawk hkan hta sha di hkroi;
Miwa hkran du pyi n dum,
L’muga sumla mung n jum; Miwa j’rit sin ahpyen hkrum,
Sh’loi she kajawng na myit dum; rai ma ai da oi...... Shingrai; ; Shanglawt ni hte Amyen ni,
Nam maling e majoi mi; Gap hkat na mung ten n lu,
Kamu mati hpra sha mu;
Majanpa a shingdu e,
Kau mi dai zawn re da le......... Majan kade kaba tim,
Kau mi wutdek sh’chyaw n sim;
Kau mi teng sha gasat si,
Kau mi gam k’ja pawk sha si; Si ai ni mung teng sha si,
Prawn ai ni mung Prawn sha si;
Gam maka hte seng ai kun?
Shaman Chyeju wa rai kun? Majanpa a shingdu de,
Shingdu De
Majanpa a shingdu de, Gayin mada dat yang she;
Hpa byin nga ai mu lu na,
M’jan hpang ai shata manga; Ten galu n kam garawt,
Kran da hpun ni nampum lawt; Hpaga la ni ladat shaw,
Lam n hku tim gumhpraw jaw; Lit ang ai ni gam nbaw,
Abom! Hkai dat shaw dat woi galaw;
Gumhpraw shabawn ahpum la,
Gamung naura zawn rai she............
Shanglawt Tsing (13.7.2012,5:00AM)


text:
Myen asuya hpyendap kawn KIA Masat Dap Dung (3) a shawnglam Lai Hpawng post hpe laknak kaba kap ai helicopter (1), fighter jet (1) hte Sept 23 ya shani 1:50 pm- 2:25 pm ten lapran laja lana sa htim gap ai lam chye lu ai.
Matut nna, shana de daw 4:05 pm kaw nna 4:08 pm ten laman e mung KIA Masat Dap Dung (252) a Gidon post hpe Russha ni galaw ai MiG-35 fighter (1), helicopter (1) hte sa htim gap ai. Dai hpang Nampong nbungli dap de bai nhtang wa ai lam shawnglam shisawk ni kawn chye lu ai.
Gang Dau kaw du nga ai Myen hpyendap kawn KIA ni nga ai Nhkram maga de shani ka-ang aten daram hta 105 mm (6) lang gap bun ai lam shiga lu ai.
Bai nna, KIA Gidon post hpe Nhkram, Kagam hte Gang Dau kaw du nga ai Myen hpyendap ni kawn laknak kaba hpan hkum hte da sang gap sharu bun ai lam chye lu ai.
Ts.K.Hk.(3) hte N.M.Hk. kata na pawng hpawm dap ni gaw nbungli hte bawm jahkrat nna laja lana htim gasat ai lam n-gun dat wa ma ai, nga nna shawnglam shiga na lu ai.
Sept 23 ya shani e Katsu maga na Myen hpyendap kawn Nhkram Gidon post maga de matut n-gun jat bang nga ai. Dabak lam numshe kawn mung Nhkram maga de machyu pala hte lu sha htaw gumra ni n-gun jat bang nga ai lam mung buga shisawk ni shana wa ai.


text:
28 May 2010
Gawgap nga ai Wunpawng Mungdan: tsun kajai ai lam san san (rhetoric) rai kun? kaja wa teng man ai lam (reality) rai kun?
Layang U Ra
Shaning (50) ning grupyin rai nga sai anhte Jinghpaw Wunpawng myusha ni a “amyusha mungdan gawgap lam” ngu ai hkrun lam hpe bai n-htang mada yu yang, grai wa lak lak lai lai re ai ninggam de lahkam htawt sa wa lu ai lam nnga shi ai, ngu yang n-shut na ga ai. Ndai lam gaw “galai shai shamu shamawt nga ai mungkan a masa lam ni hta lakap nna byin ai lam re” ngu nna mungkan a shingra tara hpe sha lata layung naw jawm madi, mara shagun, nga na malai, “anhte Jinghpaw Wunpawng amyusha ni kaja wa tatut hta, hpa baw wa mi gawngkya nga ai lam rai kun?” ngu ai lam hpe mahtang, sawk sagawn la nna shading sharai sa wa ra na lam gaw, grau ahkyak ai lam rai nga ai.
Dinghta mungkan hte seng ai hpaji ninghkring (secular educationists) ni law law rai n-lu shi nga ga ai rai tim, maga mi de, dai shaning (50) ning grupyin laman hta sha nawku hpung ni grai grai su hprang nga sai, dai hte maren Doctor of Philosophy (Ph.D), Doctor of Theology (Th.D), Master of Theology (M.Th) hte Doctor of Ministry (D.Min) janmau kaba ni hpe gup da sai chyum hpaji ninghkring (theologians) ni mung law law rai wa sai, lam ni hpe yu yang, marai rawng ai amyu ni anhte rai nga ga ai lam gaw, dan dan leng leng rai nga ai. Lam mi hku nna tsun ga nga yang, tinang kam sham ai lam hpe kaja wa tup hkrak hkrang shapraw chye ai amyusha ni anhte rai nga ga ai.
Dai rai yang, lani mi na n-htoi hta “shanglawt lu ai amyusha mungdan” ngu ai bandung de tutut du dep shang wa lu na matu gaw, dai ni na anhte amyusha ni hta ra sharawng ai myit (desire) langai hte sha gaw n-hkum tsup nga saga ai. N-lu lu hkra shakut la mayu ai myit (burning desire) nan anhte hkum dingdek hta rawng nga ra sai lam rai nga ai. Ndai zawn, amyusha mungdan lam hta, amyusha ni hkum dingdek mung sharawng ai myit, shing n-rai katu ai myit, hte shang lawm gunhpai lawm lu ai rai yang, dai “shanglawt lu ai amyusha mungdan” ngu ai bandung gaw, naw tsan nga ai rai yang pyi gaw, myi hte mu mada lu ai madang langai mi hta rai nga sana re hpe kam ai.
Amyusha lam yan n-shat (bread) hkru ai amyusha ni byin tai wa nna, kaja wa teng man ai amyusha lam yan hta shang tsap lawm ai amyusha ni jet nga na matu gaw, dai ni na anhte hkum dingdek a lit nan rai nga sai. Karai Kasang hpe chye ai Jinghpaw Wunpawng hpu nau ni nan rai nga ga ai hte maren, sumsing mungdan hte seng ai hte hpe sumsing mungdan de ap ya chye nna, Wunpawng mungdan hte seng ai hte hpe gaw Wunpawng mungdan a matu ap ya chye ai amyusha ni tai ra nga saga ai. Lam mi hku tsun ga nga yang, lai wa sai aten ladaw hkan na zawn rai sha, amyusha mungmasa hpung ni gaw san san, amyusha hpyen hpung ni gaw san san, makam masham hpung ni gaw san san, amyusha hpungshawa ni mung san san, re ai baw mungdan gawgap lam yan gaw, kaja wa tatut hta masan sa wa lu na matu yak la nga ai lam yan langai mi re, ngu ai lam hpe hkap la ra nga saga ai.
Jinghpaw Wunpawng amyusha ni law malawng tsun shamying chye chye re ai “Wunpawng Hkanan” ngu ai, kaja wa teng man ai, “shanglawt lu ai amyusha mungdan” byin tai wa lu na matu, nang ngai anhte langai hkrai a tatut shanglawm gunhpai lawm ai lam sha ahkyak madung rai nga ai. Kaja wa teng man ai amyusha mungdan byin tai wa lu na matu, du daw sai hkaw hkam nna arang bang lai wa sai myutsaw share shagan ni law law nga lai wa sai lam gaw rai nga ai. Rai tim, amyusha hpungshawa ni hkum dingdek nan arang jawm bang lawm ai lam nnga shi ai, shing n-rai arang n-law shi ai, lam ni a majaw anhte amyusha ni a amyusha mungdan lam yan gaw, hkang n-hkang hkraw ai amyusha lam yan langai madang hta sha naw rai nga ai, ngu yang n-shut na ga ai.
“Dinghta mungkan ndai hta, jahpu manu n-hkrat ra ai sha lu la mai ai baw hpa mung nnga a hka?” ngu ai lam hpe tatut hkam la ai Jinghpaw Wunpawng amyusha ni teng nga ai rai yang, anhte yawng jawm myit mada ala dingda nga ai “Jinghpaw Wunpawng Mungdan” ngu ai bandung de du dep wa lu na matu mung, arang jawm bang da chye ai amyusha ni tai ra nga saga ai. Lam mi hku nna tsun ga nga yang, anhte Jinghpaw Wunpawng amyusha ni yawng tatut arang jawm bang lawm ai lam rai nnga shi ai amyusha mungdan lam yan ngu ai gaw, yupmang jawm mang nga ai lam san san, shing n-rai n-gup ga san san hte sha naw jawm bawlaw nga ai lam san san, madang hta sha naw rai nga ga ai.
Jiwoi jiwa ni a prat kaw nna - shat di langai hta sha jawm shadu sha, hkahpawk langai kaw na hka hpe sha jawm lu la rai nna - Wunpawng annau ni jawm nga pra sa wa ai anhte a amyusha lamu ga ndai hpe, tatut madu da lu ai amyusha ni byin tai wa lu na matu, nang ngai anhte langai hkrai a n-gun atsam arang, ja gumhpraw arang hte machye machyang arang ni law law naw ra nga ga ai. Amyusha mungdan lam a matu, hpu nau wa nang arang kade bang da sai lam rai kun? Marai langai lahkawng, shing n-rai uhpung uhpawng langai lahkawng, a n-gun atsam san san hte sha gaw, ya yang na masa lam ni zawn, bandung du lu na matu yak la nga ai lam rai tim, anhte amyusha ni yawng a shawa n-gun hte mahtang gawgap sa wa ai lam rai yang chyawm gaw, teng man ai amyusha mungdan, ngu ai bandung de, teng sha du dep shang wa lu na lam rai nga ai.
Tatut sak jaw ap nawng gawgap sa wa ai lam gaw, law tim n-law tim, kaji tim kaba tim, n-gup ga san san hte sha naw jawm gawgap, tsun jahta hta rai nga ai amyusha lam yan hta, grau nna masan sa ai, tang du ai, amyusha mungdan lam yan byin tai wa lu na lam rai nga ai rai.-- Kachin Today
Shaning (50) ning grupyin rai nga sai anhte Jinghpaw Wunpawng myusha ni a “amyusha mungdan gawgap lam” ngu ai hkrun lam hpe bai n-htang mada yu yang, grai wa lak lak lai lai re ai ninggam de lahkam htawt sa wa lu ai lam nnga shi ai, ngu yang n-shut na ga ai. Ndai lam gaw “galai shai shamu shamawt nga ai mungkan a masa lam ni hta lakap nna byin ai lam re” ngu nna mungkan a shingra tara hpe sha lata layung naw jawm madi, mara shagun, nga na malai, “anhte Jinghpaw Wunpawng amyusha ni kaja wa tatut hta, hpa baw wa mi gawngkya nga ai lam rai kun?” ngu ai lam hpe mahtang, sawk sagawn la nna shading sharai sa wa ra na lam gaw, grau ahkyak ai lam rai nga ai.
Dinghta mungkan hte seng ai hpaji ninghkring (secular educationists) ni law law rai n-lu shi nga ga ai rai tim, maga mi de, dai shaning (50) ning grupyin laman hta sha nawku hpung ni grai grai su hprang nga sai, dai hte maren Doctor of Philosophy (Ph.D), Doctor of Theology (Th.D), Master of Theology (M.Th) hte Doctor of Ministry (D.Min) janmau kaba ni hpe gup da sai chyum hpaji ninghkring (theologians) ni mung law law rai wa sai, lam ni hpe yu yang, marai rawng ai amyu ni anhte rai nga ga ai lam gaw, dan dan leng leng rai nga ai. Lam mi hku nna tsun ga nga yang, tinang kam sham ai lam hpe kaja wa tup hkrak hkrang shapraw chye ai amyusha ni anhte rai nga ga ai.
Dai rai yang, lani mi na n-htoi hta “shanglawt lu ai amyusha mungdan” ngu ai bandung de tutut du dep shang wa lu na matu gaw, dai ni na anhte amyusha ni hta ra sharawng ai myit (desire) langai hte sha gaw n-hkum tsup nga saga ai. N-lu lu hkra shakut la mayu ai myit (burning desire) nan anhte hkum dingdek hta rawng nga ra sai lam rai nga ai. Ndai zawn, amyusha mungdan lam hta, amyusha ni hkum dingdek mung sharawng ai myit, shing n-rai katu ai myit, hte shang lawm gunhpai lawm lu ai rai yang, dai “shanglawt lu ai amyusha mungdan” ngu ai bandung gaw, naw tsan nga ai rai yang pyi gaw, myi hte mu mada lu ai madang langai mi hta rai nga sana re hpe kam ai.
Amyusha lam yan n-shat (bread) hkru ai amyusha ni byin tai wa nna, kaja wa teng man ai amyusha lam yan hta shang tsap lawm ai amyusha ni jet nga na matu gaw, dai ni na anhte hkum dingdek a lit nan rai nga sai. Karai Kasang hpe chye ai Jinghpaw Wunpawng hpu nau ni nan rai nga ga ai hte maren, sumsing mungdan hte seng ai hte hpe sumsing mungdan de ap ya chye nna, Wunpawng mungdan hte seng ai hte hpe gaw Wunpawng mungdan a matu ap ya chye ai amyusha ni tai ra nga saga ai. Lam mi hku tsun ga nga yang, lai wa sai aten ladaw hkan na zawn rai sha, amyusha mungmasa hpung ni gaw san san, amyusha hpyen hpung ni gaw san san, makam masham hpung ni gaw san san, amyusha hpungshawa ni mung san san, re ai baw mungdan gawgap lam yan gaw, kaja wa tatut hta masan sa wa lu na matu yak la nga ai lam yan langai mi re, ngu ai lam hpe hkap la ra nga saga ai.
Jinghpaw Wunpawng amyusha ni law malawng tsun shamying chye chye re ai “Wunpawng Hkanan” ngu ai, kaja wa teng man ai, “shanglawt lu ai amyusha mungdan” byin tai wa lu na matu, nang ngai anhte langai hkrai a tatut shanglawm gunhpai lawm ai lam sha ahkyak madung rai nga ai. Kaja wa teng man ai amyusha mungdan byin tai wa lu na matu, du daw sai hkaw hkam nna arang bang lai wa sai myutsaw share shagan ni law law nga lai wa sai lam gaw rai nga ai. Rai tim, amyusha hpungshawa ni hkum dingdek nan arang jawm bang lawm ai lam nnga shi ai, shing n-rai arang n-law shi ai, lam ni a majaw anhte amyusha ni a amyusha mungdan lam yan gaw, hkang n-hkang hkraw ai amyusha lam yan langai madang hta sha naw rai nga ai, ngu yang n-shut na ga ai.
“Dinghta mungkan ndai hta, jahpu manu n-hkrat ra ai sha lu la mai ai baw hpa mung nnga a hka?” ngu ai lam hpe tatut hkam la ai Jinghpaw Wunpawng amyusha ni teng nga ai rai yang, anhte yawng jawm myit mada ala dingda nga ai “Jinghpaw Wunpawng Mungdan” ngu ai bandung de du dep wa lu na matu mung, arang jawm bang da chye ai amyusha ni tai ra nga saga ai. Lam mi hku nna tsun ga nga yang, anhte Jinghpaw Wunpawng amyusha ni yawng tatut arang jawm bang lawm ai lam rai nnga shi ai amyusha mungdan lam yan ngu ai gaw, yupmang jawm mang nga ai lam san san, shing n-rai n-gup ga san san hte sha naw jawm bawlaw nga ai lam san san, madang hta sha naw rai nga ga ai.
Jiwoi jiwa ni a prat kaw nna - shat di langai hta sha jawm shadu sha, hkahpawk langai kaw na hka hpe sha jawm lu la rai nna - Wunpawng annau ni jawm nga pra sa wa ai anhte a amyusha lamu ga ndai hpe, tatut madu da lu ai amyusha ni byin tai wa lu na matu, nang ngai anhte langai hkrai a n-gun atsam arang, ja gumhpraw arang hte machye machyang arang ni law law naw ra nga ga ai. Amyusha mungdan lam a matu, hpu nau wa nang arang kade bang da sai lam rai kun? Marai langai lahkawng, shing n-rai uhpung uhpawng langai lahkawng, a n-gun atsam san san hte sha gaw, ya yang na masa lam ni zawn, bandung du lu na matu yak la nga ai lam rai tim, anhte amyusha ni yawng a shawa n-gun hte mahtang gawgap sa wa ai lam rai yang chyawm gaw, teng man ai amyusha mungdan, ngu ai bandung de, teng sha du dep shang wa lu na lam rai nga ai.
Tatut sak jaw ap nawng gawgap sa wa ai lam gaw, law tim n-law tim, kaji tim kaba tim, n-gup ga san san hte sha naw jawm gawgap, tsun jahta hta rai nga ai amyusha lam yan hta, grau nna masan sa ai, tang du ai, amyusha mungdan lam yan byin tai wa lu na lam rai nga ai rai.-- Kachin Today
Posted by KBG at 8:22 PM 2 comments
Labels: Opinion/Analysis
Subscribe to: Posts (Atom)


text:
KIO/KIA Hte Rawt Malan Hpung Nkau Hpe Terrorist Group TRIG Jahpan Kaw Na USA Shaw Kau
KIO/KIA hte kaga ndai laika kaw lawm ai laknak lang hpung ni hpe USA Mungdan hku nna Terrorist "Laknak Lang Kasu Kabrawng Hpung" jahpan kaw na shaw kau sai. dai majaw KIO/KIA hte matut mahkai ai masha ni hpe US mungdan a shim lam hkrit tsang hpa masha "Terrorism Related Inadmissibility Ground" TRIG hte "National Security or Public-safety risk" masat is jahpan kaw na shaw kau sai lam ni lawm nga ai.
Ndai lam gaw ahkaw ahkang kaba rai nga ai, myen hpyen ningbaw ni hte anhte n'htang hku rai mat sai. Myen du ni gaw US de tara shang n'mai sa, KIO/KIA masha ni gaw US de tara shang mai sa, "Refugee Asylum" USA kaw nga na ahkaw ahkang နိုင္ငံေရးခိုလံုခြင့္ ading tawk sa mai shawk sai lam USA Gumsam magam rung daju hte Rapdaw kaw nna ndau dat sai.


text:
Ya hte tup gajai nga ai US mung dan a ra la ta poi gaw atsawm sha ngut la lu manu ai,US ning baw lata ai gaw mung kan a ning baw la ta ai ngu tim nshut ai zawn rai nga ai ,hpa majaw nga yang US mung dan nhkyeng nhkang rai wa jang shi a marang e laga mungdan ni kaw mu loi wa gayit hkar wa ai.Dai majaw dai ni na US mung chying sha ni gaw tinang a mung dan hte ging dan ai ningbaw hpe myit lawm hkum lawm lata san la lu ma sai, de a marang e Obama mung US mungdan a shawng nnan na gumsan magam tai wa sai hku re ,dai rai yang US mung chying masha ni hte rau mungkan ting gaw shi a atsam hpe lamaram yu nga na sha rai sai.DAi hte maren
Ndai NZ mung dan hta mung ndai bat kruya Nov 8 hta mung dan a ralata poi hpe galaw na jin jin rai nga sai.NZ mung dan hta party yawng 15 re hta na gaba dik ai gaw Labour hte National party ni re .Labour party gaw ya yang na mung dan hpe up hkang nag ai party rai nhtawm ningbaw gaw Miss Helen Clark re shi gaw 9 ning tup mung dan a PM ga law lawlai wa sai.National gaw shi a shing jawng party re nhtawm ning baw gaw Jhon Key rai nga ai..
NZ mung dan hta gaw party hpe aten ladaw masat da ai lam n-nga ai mung masha ni ra sharawng ai rai yang gade ning mung mai galaw ai.dai nina NZ mung dan a masa mung US hte ganoi bung ai zawn rai nga ai mungdan a sut masa lam hta ram ram hkrat sum taw nga ai majaw sut masa lam hpe mahta na hkaw tsun lu ai wa gaw dang na re ngu kam ai.NZ mung dan hta gaw PR lang tawn na nlaw htum laning mi nz ka nga sai masha yawng ralata sindan pa hpe (me) mai bang ai hku re .NZ kaw du nga ai anhte J.W sha ni mung tinang ra sharawng ai ningbaw hpe lata na ma tu jinjin rai nga sai.
Um du wa na 2010 ning hta gaw anhte a myen mungdan hta mung NAP galaw na ralata oi hpe mung shawa gaw ra tim nra tim ,tara shang ai n-shanng ai nseng ai yawng gaw me bang ra chya lu rai sai ,dai rai yang anhte J.W sha ni gaw gadai hpe (me) bang na gaw yakaw na myit shajin nga ra na sai ngu kam ai ,anhte J.W mung masa lani mung tinang a mung shawa hpe zinlum gahkyin la lu na ladat ni lawlaw shaw ra sai ngu mu ma da ai.J.W mung hta J.W myu sha ni nan dang ra ai hku re dai nrai yang gaw anhte a gam maka gaw nchye tsun hpa rai mat na re .Dai majaw 2010 ning hta galaw na NAP a ralata poi hta anhe J.W myu shani ga ra hku shang lawm na ngu ai gaw ya kaw na jin jin rai nga saga ngu ngai na ning mu hpe tang madun dat ai rai.


text:
Raitim karai kasang a chyeju hte sha anhte grin nga lu ga ai hta sha n-ga Mungkan hta mying pru dan dawng wa lu ga ai. dai ni hpyen wa gaw anhte amyu sha ni hpe hpyen masa ,mung masa ,sut masa ,katsi majan masing ni hpe tau hkrau hkyen lajang tawn let gasat nga ai ten re. Dai ni hpyen wa a mahkam hpe dang kau lu na lam gaw anhte myu sha ni a gahkyin gumdin lam rai nga ai. Jinghpaw ga malai hta marai masum myit hkrum yang panglai nawng pyi dang htawk ai . Anhte ra ai hpe hpyen wa kaw na hpyi la ai hku nre sha anhte a atsuya hpe anhte nan madi shadaw shagrin la ra ai , hpyen wa gaw anhte ra ai mahtai jaw na lam nmu ai.
Dai majaw KIO gaw anhte myu sha ni a asuya re hpe anhte w.p myu sha ni yawng madi shadaw sha grin la ra sai, KIO kaw na ga law ai magam bung li ma hkra hpe madi shadaw shang lawm ra ai, KIO mung Mung masha ni kamhpa ging ai asuya sari sadang hte hpring tsup ai asuya tai wa ra ai, kadai mi jaw jaw n-jaw jaw ahkyak nre mungdan asuya langai hku na galaw ra ai bung li ni, magam dap ni hpe hapw jat sa mat wa ra sai. Anhte a asuya hpe anhte ahkun hkanse mung jaw bang chye ra ai. Myen kaw na gaw anhte ra ai mahtai hpe hpyi na prat tup la na nre.
Dai majaw dai ni anhte a ra sharawng ai shadip jahpang ahkaw ahkng hpe Wungpawng myu sha ni yawng karai kasang
a mying ning sang hta myit hkrum gahkin gum ding let Wunpawng Mungdan asuya hpe madi shadaw shagrin lamat wa saga law.


text:
Hugawng a Blog 5 ning tup ladu hkrum ai masat ding sat hku nna Moi nnan daw hta na myutsaw hpyen la myutsaw brang ni a labau hpe shan hte ka da ai matsing buk hta na daw hte daw langai hpang langai tang madun mat wa na ngu lajang dat nngai.
Magrau grang ai myit,myu tsaw myit,Si tim mung dan matu tai,Hkrung tim mung dan matu rai ,Asak htum ten du hkra lak nak n jahkrat ai shakut laiwa sai ni lawm nga ma ai.Moi dairam yak hkak ai ten pyi rawt malan majen je gwi nga ma ai,Dai ni Wunpawng myu sha ni hpaji machye machyang mung hkum sai.Laknak mung moi na zawn gaw nrai sai.Mung kan mung masa lam hta mung moi na hta grau myi hpaw mat sai.Mung dan shara shagu hkan e mung lam amyu myu hku nna chyam bra nga sai.Dai ni nang ngai hpa galaw ra na re gaw tau chye lu sana re ngu kam ai.Tinang nan myit daw dan let Myu tsaw dap de sa shang magam gun mat wa ai lam.
Daw (I)
Lagaw lam hkawm let 3 ya ram na ai hpang she myu tsaw shang lawt hpyen dap hpe mu tam la ai re. Dai ten hta
Nammawbum hpyendap (6) battalion, model brigade KIA hta marai
300( masumtsa) jan training awng ai kaw nna nkau mi VDF hta tawn da ai.
Loi mi grau zeng ai ni hpe lata nna, army matut galaw sai. Nammawbum
dap ngut jang, Ginsi dap bai hpaw na matu sa ai training sara ni hte hpawn,
1.Slg Sumlut Zau Li ( Sum mat sai, Training sara)
2.Slg Nhtung Hka
3.Htingnai Awng
4.Nwawt La Raw (Q.M malu masha hte seng ai)Ginsi hpyendap gawde sa ai lam
Nammaw bun hpyen dap kawn Ginsi hpyendap de sa wa ai shaloi,
Lawnghkang hte Yihku maw rap di na matu hkrit tsang ra ai, dai ten hta
hpyen la ni dumhpau sinat pyi nlu lang shi ai.
1. Nwawt La Raw gaw nhtu nhkyi galu hte
2. Ndawng Gam scout galaw let laidi wa sai. Shim lam a majaw
Jinghpaw Wunpawng sha ni hta lai nna, dai lam hta laidi ai mu hkrup ai
masha ni hpe htau sat kau na matu dawdan let rawt sa wa sai. Hpang
shana daw de Ginsi Mahkuk Nja agyi a nta kaw du yup ai shaloi, Ginsi
Mahkuk agyi wa tsun ai. “ Hkri Nwawt La Raw e nanhte ni sinat
langai mung nlawm ai, gara hku hpyendap hpaw de na, ndai Ginsi kaw Myen ni grai ni ai re.” ngu tsun ai.
“Ya tsa maumwi langai hkai dan na, moi Man hkawhkam galai pung nga ai, mung masha ni rawt malan kau ai lam, hkau na pa de zuphpawng jahkrum nna, wa sang shinjawn mayoi lang nna, hkawhkam wang makau e jahkring hkring lai sa lai wa galaw ai shaloi, nra ai hpe chye ai majaw
Man hkawhkam galai ai nga ai da.
Shabrang ni e nanhte mung shakut mu,Anhte Mahkuk Ginsi Sengra kaw na, dumhpau, rifle hte Japan sinat ni hpe nanhte a shawng e sha atsai atsi shagyeng la kau sai.
Hpawt de jahpawt jau rawt nna, hkau na pa hkumpup nawng kaw kabye lup da ai dumhpau sinat 2, rifle sinat (1) hpe shaw la ga” nga tsun ai.Sinat dai ni hpe lahkawn la nna, Mahkuk ga hte Namya mare lapran kaw training camp hpaw sai.
Lawnghkang, Ginsi, Tangau hte Hpakan ni hta
shang nna, hpyen la (200) tup lahkawn la lu sai. Dai kaw nna, Ginsi hpyen
dap hpaw hpang wa lu sai re.
Dai ten hta makawp maga uga ngu nna, Ginsi Nja salang ni hkrai pawng
nna, shaba lap wawt nhtawn, nga uloi kanu kaba hte hpawn nga uloi (2) ju
let Ginsi mare buga masha ni hkum hkra shat lit n-gun gun jaw nna, nat jaw
poi galaw let awngdang ai hku hpaw la lu sai.
Nov 5,1963 ning Ginsi hpyendap hpe makawp maga ai Slg Nwawt La
Raw hte hpyen la (15) tup shim lam hpe lit la sai. Nov 25, 1963 ya shani
training ngut sai hpang Kamaing, Kapmaw, Hkumtsaiyang hkan na VDF,
army hte hpyen du ni yawng pawng yang hpyenla (350) hte Kapmaw zup
kaw ambush hkap na matu Namhkam mare hkan na Japan sinat dingsa
hte dumhpau sinat lahkawn la nna, diesel hte kashin shatsawm la sai.
Kapmaw camp hta latsai hpun ga la nna, sinat ninghku shachyaw let gap
kapaw mai hkra galaw lang sai. VDF ni hpe mare de yam htu la shangun
ai, na jawn chyen adup la nna, sinat pala galaw nhtawm Tawnggung, Naju
nawng makau na bum (3) tup kaw ambush hkap sai.
Sinat kaja nlawm ai, L.t, Htumhpau Gam walahkru ginshi hkri shakap da ai
Kabaing sinat (1), VDF sergen M.1 (1), Kumba Bawk Naw (incharge)
Rifle (1) hte Kapmaw darulu, Namya kaw na group (3) ni kaw rifle
hpaihkrawk (3) sha nga ai. Sinat dai ni hte Tawnggung ambush hkap sai.
Shana nsin aten hta, Darulu mare masha ni ba pa makai(10) htu jaw ai hte,
n-gu ngachyu kawk langai hpra wa jaw ai. Dai n-gu hpe shadu sha na di n-
lu ai majaw, hka kawk kaji kaw shadu sha let nsa matut nna nga nga ai.
Nhtoi (6) ya ngu na aten hta Myen hpyenla ni modo (2) tup, hpyen garum
gumhpraw 40,000/-(Lap mun mali tup) hte lung seng htaw du wa ma ai.
Dai hpe hkap gap kasat zing la lu sai.
Dai shaloi lu zing ai sinat laknak ni gaw,
1.G-3 (2),
2.Twin motor (1),
3.Brand gun mark-3 (1),
4.Rifle (35),
5.Ne Win stant (1),
6.Sinat kadun (2) Parachute wan gap ai baw hte hpawn,
7.Onegistar shortgun (1)
8.Yamdong (600) hpra rawng ai sutdek (2),
9.Mota si —(20)Yawng rai yang sinat lau (43) the machyu pala ni hpe lu zing hkap kasat
kau lu sai. Myen hpyendu captain, hte hpawn hpyen yawng rai yang marai (40) hpe lu gap sat kau lu nna, Myen hpyenla (2) gaw hprawng lawt lu mat sai. Lungseng nam kap ai grai kaja ai buri buk (2) tup lawm ai, Dai hpe gaw nla ai sha bum hkaraw de ru kabai kau sai. Du kaba Dumhpau tsun ai,“sinat laknak hte majan rai hta lai nna, kaga rai hte majan lanep hpa hkum
la, hpa ndi ai” nga tsun ai. Kapmaw Darulu mare na VDF ni nkau mi gaw, Myen mang ni a lagaw
nkau mi hpe nhtu hte tawk di la nna, nam kata de garawt shang nhtawm,
jangle boat hpe raw din la nna, matut hkawm ma ai.Dai hpang nam de shang wa nna, Darulu mare masha ni gaw nga uloi (1)hte wa mawn (3) sat jaw let hkap tau hkalum la ma ai. Mung masha ni hpe gumhpraw kumhpa jaw sai. Masum ya tup hkring sa let Hpakant Myen
hpyendap hpya na matu majan masing ni hpe bai jawm soi nna, hpyen
man garan sai.
1.Sergeant Ting Hkaw
2.Cpt, Bawm Ying
3.Kumba Bawk Naw ( In charge)
4.VDF hpyen hpung ni gaw,
Ka Maing, Kahtanyang, Namya mayan na, yawng marai 350 tup hte rau
Hpakan Myen hpyendap ayai hkra ngu nna, (2) ya tup gap anut rawt lung
wa saga ai. Dai shaloi Hkang (Chin) kasha (In charge) galaw shangun ai
wa hkrit nna, Mogawng na Myen hpyen reinforce ni du lung wa ai nga
tsun ai majaw loi mi ru ra rai nga yang, Myen hpyenhpung ni du lung wa
ai. Hpakan hpe garai nlu hpya ai sha, htinglut mat ga ai. Myen hpyenla ni
gaw, Hpakan Mashi kahtawng kaw nga ai Lauban Na Pa Hkum a kanau
Na Pa Gum Jat hpe sat nna, pu sin shaw tawk sha nna, hka pung hkan sai
chya lang nhtawm nanhte Jinhpaw ni hpe ndai zawn sat kau na ngu let
mare ting hkan ndau hkawm ai.
Du Dumhpau Gam a hpyenhpung ni hte bungli garan nna, Lung Tung lam
hta hkap gap ai shaloi, Myen hpyenla ni jawn ai modo langai bai hkap gap anyawp kau lu sai. Lu hta la ai sinat laknak ni
1.G-3 sinat (1)
2.Rifle sinat (5)
3.Mota si (6)
4.Rifle pala (300)
5.G-3 pala (100) ni hpe lu la sai.Mogawng hte Hpakan lam lapran byin mai ai ram KIA ni hkap kau nna,Ka mai, Lainawnghka mahkrai hte hpawn mahkrai nkau mi hpe TNT bawm hte kapaw gap di kau sai. Dai kaw nna, modo nmai lai mat nna,Miwa lauban ni hte Jinghpaw lauban ni lagaw lam hte gumra ni rau yu wa ai ni yawng mau mat ai aten rai nga ai. Dai ten shata (2) daram gaw
Hpakan hte Mogawng lam lapran kaw KIO army hte VDF hpyenhpung ni sha Modo jawn hkawm rai majan jarik tam let wanglu wanglang rai lu nga sai. Kapmaw lahta Jebu hkahku Hka-u camp hta hpyen hpung yawng pawng nna, 4 colons, 6 battalions, model brigade KIA ngu shamying
nna, hpyen dap hpaw tawn sai.Colons commanda L.T, Dumhpau Gam hpaw tawn ai, masha jep na matu Mogawng Hpakan lam hpe lagaw dappram ladat hte byin mai ai hku gap da nna, yen da yu, bai gap yu, rai hpyen wa hpe ninghkap na matu yak wa sai. Mogawng, Kamai, Namsheng hte Gauri kahtawng hkan na mung masha ni hpe byin mai ai daram nam de tap ginsum gap
nna, malawng maga mare man hkra nam de gahkyin mahkawng la sai. Dai hpang KIA hpyen hpung ni gap di da ai lainawng hka mahkrai kata na hpri (Tanbawng) kaw beda tsing tsawt adak hpring pat mat sai. Dai beda tsing pa ntsa hta e Myen hpyenhpung ni gaw hpunpyen pa nep
nna, mahkrai galaw nhtawm dumsu leng hte jeep modor gau shalai nna, mung masha ni hpe bai kashun mahkawng wa ma ai.Namsheng hte Tawnggung kahtawng shara shagu hta L.T, Dumhpau Gam dat nna mare masha ni hpe shinggyin nhtawm KIA masa gat hkai
tara hkaw tsun sai. Sara Hpauyam Gam hte Nwawt La Raw gaw shana nsin hta kaichyan (CIT) galaw let kaning re ai masa lam tsun dan let mung shawa ni hpe lam madun tsun la sai. Dai kaw nna,
1.Du kaba Brigradier Zau Tu hpung ni hte du kaba ni yawng
2.Lt. conel Lama La Ring
3.Maj. Dumhpau Gawng Colon kaw na du kaji ni
1.Lt. Dumhpau Gam (4) colons commanda
2.Lt. Kajihtu Sin wa (11) colons commanda
3.Lt. Du Brang Awng (5) colans commanda
Slg kaba ni
1.Slg kaba Maran Brang Seng
2.Slg kaba Pungshwi Zau Seng
3.Slg kaba Lanyaw Zawng Kra
4.Slg kaba Waga Awng Tu
5.Slg Kaba Ngahkyen Zau Tang yaw du zup sai.1/7/1964 shani kaw na, Majibum Gawnan, Gawlunyang Shinglang daw camp hta hpyen dap hte uphkang dap (civil) ni yawng pawng nna, 6 Battalion th Model Brigade KIA ngu shamying da sai. Maji bum, Gaw Nan hte Gawlunyang Danai hka makau kaw shata mi tup wunkat sharin hpawng galaw la saga ai. Dai shara kaw na, du ni hte Slg kaba ni gara shara kaw lit la na matu shara garan hpang wa sai. Majibum Shinglang daw camp kaw,Namsu Zau Tawng (Ya hpang de bum masum tsi galaw ai wa) lit la up hkang
lai wa sai.Daihpang 5/8/1964 ya shani, Slg Nwawt La Raw hte hpyen hpung nkau mi
gaw Darubum lam hku lung wa nna, hpang shani Durip ga kaw hkying (12:00)kaw du wa ai shaloi, Lt. Hpauwung Bawk Di hte hpyen hpung ni hkap tau la ma ai. Durip ga kaw lani mi shanu la nna, Hkagaranyang de lai lung wa sai.Hka garan yang kaw (5) ya tup zuphpawng galaw la nna, colon bai garan dat sai.
Dai shara kaw,
1.Lt. Zahkung Ting Ying ( Cpt. Sharawt ya sai)
2.Lt. Mashaw Zau Nan
3.Lt. Mahkaw Gam Ni hpe shara jahkrat taw da nna, Slg Nwawt La Raw hte law malawng gaw
1.Brigadear Lahtaw Zu Tu
2.Slg kaba Pungshwi Zau Seng (Secretary)
3.Slg kaba La Gawng Tu (Township officer tang ai)
4.Slg kaba Ngalang Tang (Township officer tang ai)
5.W.O II. Htingnan Tu
6.W.O I. N-gawk Ja Naw (Machyan baw, Ri camp dap kaw na hpyenla hte sinat hpawn shang wa ai)N dai ni hpe Lungsha yang kaw nna, Lawk Maw colon de garan dat ai ni re.
Naw matut na.+++++


text:
Kachin (Wunpawng) myusha ni hpe Hpan Karai gaw tut e bau sin makawp
maga shaman ya nga ai law. Matut nna kyu jaja hpyi chye ju shakawn nga
ga law.
Ya ten hta garu gachyi nga nna myen media ni
hta an hte myu sha ni hpe lam amyu myu hku nna shapoi ya nga ai. Sai
garan ya nga ai. Jahte tam ya nga ma ai. Hpa myit daw myit hten na lam
nnga ai. Matut nna tinang myu hte mungdan a matu du nga ai shara kawn
myit hkrum mangrum hte lahkrip ra ra hte jawm shakut nga ga law.
Kam ging ai Pangwa shiga lawk kawn htawn shana dat ai lam gaw, "yaten
hta Pangwa e masa yawng sim sa sai, nau hkum myit tsang mu, An hte myu
sha shada sat nat hkat ai lam an hte Pangwa kawn galoi mung galaw na
nre. Ya hte na mang hkang mung yawng myusha ningbaw shada da sai langai
hkrai sha re majaw jinghku masa hku nna pri nem sai. (lapran mang hkang
gaw Myen a sum prat re) An hte Wunpawng myu sha ni yawng tinang shara
tingnang nga nna gaw sharawt galu kaba hkra shakut ga. Wunpawng mungdan
Shanglawt Asuya mung ya na zawn myu hte mungdan a matu lak nak hte mung
masa shakut nga ai lam re.
An hte mung simsa ai hku nna Myu hte mungdan a matu myutsaw myit hte
shakut nga ai ni re. Shada hpa mang hkang kaba na lam nnga ga ai.
Ningbaw kaba mung dam lada ai hku nna yawng hpe chye na ya ai lam nga
ai, An hte Kachinland (Wunpawng Mungdan) hpe sa gasat zing madu la mayu
ai ni gaw anhte yawng a hpyen re dai hpe gaw an hte yawng jawm gasat
ga" nga nna shiga shana wa ai hku re.
Matut nna chye lu ai shiga ni gaw:
Myen media kawn shapoi ai lam hta KIA 29 hkrat sum ai lam gaw nteng ai.
Myen hpyen asuya gaw tinang Wunpawng buga ginra Pangwa de nbung li hte
sa gap gasat nna tinang Wunpawng mung chying sha ni hkra machyi si hkrum
wa ai lam nga ai. Kachinland (WP buga) e nbungli li hte sa gap nna mung
chying sha ni si hkrum ai lam mungkan media de du mat na tsang ai majaw
shan hte myen media kawn makoi magap mayu ai lam majaw ya na zawn shiga
shadam ni shapoi ya ai lam chye lu ai.
Yana zawn myu sha shada chye na hkat nna hpyen madung gadai re hpe chye
na ai lam gaw anhte a ningbaw ningla hpa awn ni hpe shakawn mai ai lam
rai nga ai. An hte mung chying mung shawa ning gawn yawng mung shada
chye na hkat let myusha ni a Myu hte Mungdan lawt lu na lam hta grai
shakut nga na re ngu kam ai.
An hte yawng a hpyen, Myen hpyen tsa dan hpe yawng Kyu hpyi let jawm gasat sa wa ga law.
N SEN HPE N DAI KAW MADAT GA>>>
Hpan Dee Lung
link by: Jinghpaw kasa


text:
Myitrum manang ni, “Iya Karai Kasang” ngu ai Ga shagawp shagun dat ai yaw. 28 ya shani Tai ni Pangwa jarit hpundung 6 maga grai bai htim lung wa ai hpe mani(29 ya) anhte a Share Ninghkring ni bai lu shachyut shabra ginhtang kau dat lu ma ai da. “ N mai byin sai, N mai byin sai;” ngu,shanhte shada jak hte jahtau hkat ai mung KIA hpyenla ni atsawm na lu ma ai lam shiga na lu ai. Awng Padang Yehowa KK hpe chyeju dum ga i. Bai, Shawnglam Share Ninghkring ni grai hpanggara tim ntsin n lu lu ma ai majaw Yehowa jaw ai tsi rai nga ai; jit ji lu ai lam mung na lu ai oi. Daihpawt gaw jau jau kaw na marang htu nga ai. Marang ntsin ja lu na masai ngu myit dum ai. Hkam jan lu mu ga, ten shagu kyu hpyi dum ga i.
JIC+++read more++
Iya Karai Kasang
Htani htana Wenyi K’rai,
Sumsing Mungdan e ningngai;
Nachying Hpungshingkang kaba,
Shingra t’ra mung SHI rai nga;
Shawng ningnan mung SHI hpang ai,
Htum ngu n nga mung SHI rai;
Hkawhkam ni a hkawhkam wa,
Tsaw htum galu kaba nga;
Jahtum chyalai n-gun rawng,
Hpanda Karai ngu gumhkawng;
Chyoi pra san seng dik htum ai,
Sadi dung Yehowa rai;
Chye wa ningchyang K’rai Kasang,
Yawng hpe hpan da ai madang;
Hpan da hkrum ai SHI n rai,
Hpan da Madu SHI nan tai;
Kam sham ging ai Yehowa,
Kaga Karai mi n nga;
Hkap la kam sham shinggyim m’sha,
SHI teng teng wa makawp ya;
Shaga yang htan ai Karai,
Mahtai jaw ya lu ai hkrai;
N dang di lu hpa n nga,
Dang di lu nga m’gup sumhpa;
Jan sh’ta shagan l’mu ganghkau,
SHI hpan da di madu n rau;
Sumsing kaw na ng’rai du hkra,
Grin da lu ai K’rai masa;
Shinggyim m’sha hpe ngarai kawn,
Hkye la na masing gran tawn;
NSU n nawn ai Karai,
“ Ngai hta lai kaga n mai;
Ngai Karai Kasang ajet,
Kaga Karai hkum shamyet;
Hpara sumla hkum galaw,
Hkum gadawng hkum nawku yaw;” da.
Bai, Hkrang bung maren hpan tawn da,
Teng man hkum tsup dik ai wa;
Dagam dala tawn da ai,
Shaman Chyeju Madu tai;
Ihteng a lunghkrung Karai,
Hpyen ta na gare lu ai;
Myit magaw sadi n dung,
Matsat nna SHI hkyet-rung;
Madat mara ding hpring wa,
SHI nachying tsaw ra ai nga;
Ihteng ni lata la hkrum,
Kasha majing re hpe dum;
Masha hkum-ngau n law tim,
Lamu kasa ni rau htim;
Majan shagu padang lu,
Mali kaja ninghtoi gu;
Hpyen ni shengmawng shenghkang rai,
Ayai aya byin mat sai;
Mahka n sh’jup uraw hpa,
Dumbru dumbra rai mat wa;
I hpe garum K’rai shingtai,
I nawku ai Wa Karai
--------.
Shanglawt Tsing
( 30.5.2012, 12:40 AM )


text:
Myitrum manang ni, Panglung matut-28 bai shagun dat ai yaw. M hpyenla ni gaw shanhte a ntsa tsang na ni matsun ai hte maren, hkan nang hkan sa tik tik rai nga ma ai. Manmaw lam dingdung M hpyenla ni kabang nga ma ai sha n-ga, lawu ga na n-gaw htawt lung wa ai Mungmasha ni mung, lawm lung wa ai hte Manmaw lam e dabak jawng nga ma ai lam, laiwa laisa mungshawa ni kawn na chye lu ai. M gaw anhte hte bawngban yu nna lachyum n pru jang, htam 100 grau htim gasat let, Padang dip la ai shara shagu, lawu ga na matsan mayan mawhpyi mawgang ni hpe shara jahkrat mat wa na ngu, yaw shada nga ma ai. Miwa hte M bawkhte da chyalu rai na masa nga ai. Ndai lang gaw MKA manau wang kaba kaw she praw 6 ya shani hpawng na zawn nga ai shiga mung na lu ai. KK hta lai kadai hpe mung n mai kam ai. Kk chyu sha galai shai ya lu na re. Kyu hpyi n lagawn ga lu oi.
JIC.


text:
Myen dap hpe tinang myu tsaw ni gap
KIA’s 4th Brigade soldiers attacked Burmese Army’s Lashio-based 507thLight Infantry Regiment at quarter 5 in Lashio on Sept 29, 2011.In another incident, KIA’s 4th Brigade soldiers attacked 3 Burmese government’s four-wheel-drive cars traveling between Namsu and Nawgu in Munggu township on Sept 29 at 1:30 PM. One Burmese soldier was killed and two wounded in this skirmish. Former Army’s Lieutenant Colonel Ye Win and Immigration officer Ye Win Aung, who were traveling with Burmese soldiers, were also reportedly killed in this incident.
Tsinyam ni mung jam jau let nga ai lam na lu ai ( click on++)
Dapba 4 hpe myen ni atsawm zing madu lu ai lam nnga ai hpe mung chye lu ai.Bawm nau jahkrat bun ai majaw gan yen da ai re lam chye lu ai.(click on++)
KIA, masat (4) dapba npu, masat (8) dapdung ginra de htim gasat nga ai, Myen asuya hpyendap LID (99) npu na hpyenhpung ni gaw si hkrum ai hte hkala nba grai law ai majaw 27 Setpember 2011 ya shani hting-nut mat ai lam chye lu ai.(click on+++)
KIA masat (8) dapdung ginra majan hta Mana shana chying daw myi hta gaw shan hte myen hpyen hpung shada agying agang shut nna gap hkat ai lam mung Dai makau na buga masha ni kawn tsun dan ai majaw chye lu ai.Ya na zawn byin ai lam gaw myen hpyen ni Dap ba 4 hpe zing lu na matu hpyen man lawlaw hpaw nna gasat ai majaw shan hte shada shana nsin e shut nna gap hkat wa ai re lam chye lu ai.
Myen hpyen la Hkala nba, si ai nau law majaw mare hkan nga ai buga masha ni kadai nchye lu na hku shana yup tung nsin e mayun nna si ai mang hte machyi hkala ai ni hpe htaw shalai la ai lam mung chye lu ai.(Buga masha ni tel hku nna shana wa ai shi ga re)


text:
Myitrum manang ni, “ဘယ္ရပ္ဌာနီအဆက္-၁” shagun dat ai yaw. Ya M ni gaw,Kachin hpe shamyit kau na chyu sha hpaji daw nga ma ai re majaw, MKA kaw Gumsan wa a Mungmasa Hpaji Ninghkring wa hpe dat dat nna, WP ni hpe hkrai Mungmasa Wunkat bat mi tup wa jaw sai rai yang, WP ni tsawmra byawng bang mat sai lam chye lu ai. Awmdawm gasat di la na ngu ai hte Simsa lam she la sana ngu ai hpung (2) brang di kau ya ai hku rai sai. Dai kaw KIO hpa majaw, Muse, Manmaw hkan M hte n kam hkrum shaga ai i? Nga nna n chye na ai KBC Rev: kaba ni mung lawm nga ma ai. Mauhpa wa she n re ni?
JIC
Read more+++


text:
Like · · Share ·
Padang Majan ladat lang na - Laknak galoi n-jahkrat na. Sinat laknak
galoi n-jahkrat na. Hkum hkrang laknak galoi n jahkrat na. Myit masin
laknak galoi n jahkrat na. Hpang jahtum awng padang lu la ai shani du
hkra gasat na. Tinang a lagaw hta tinang tsap na. Maigan de na sa garum
na chyu sha ala nga ai masa hpe ning hkap na. Wunpawng Mungdan masha ni
tinang a lagaw hte tinang tsap lu hkra woi awn shakut shaja na. Padang
majan ladat hte gasat na. Tin lu ai daram, lawan lu ai daram padang
ninglaw lawan lu hkra gasat na. Awng padang lu, Mungdan shanglawt lu ai
shani she majan hpe sha ngut na.
Padang Majan ladat lang na - Laknak galoi n-jahkrat na. Sinat laknak galoi n-jahkrat na. Hkum hkrang laknak galoi n jahkrat na. Myit masin laknak galoi n jahkrat na. Hpang jahtum awng padang lu la ai shani du hkra gasat na. Tinang a lagaw hta tinang tsap na. Maigan de na sa garum na chyu sha ala nga ai masa hpe ning hkap na. Wunpawng Mungdan masha ni tinang a lagaw hte tinang tsap lu hkra woi awn shakut shaja na. Padang majan ladat hte gasat na. Tin lu ai daram, lawan lu ai daram padang ninglaw lawan lu hkra gasat na. Awng padang lu, Mungdan shanglawt lu ai shani she majan hpe sha ngut na.


text:
ya she chye ai n re,
kalang bai confirm galaw nga nngai.
3 ning hpe recall dat yang
jat ai lam mung grai nga sai,
kabai kau ai mung law law rai sai,
ngang ngang magra jum da ai hta mung n shayawm nngai
sharin shakung la ai lam mung dingyang rai nga ai
mani hahaha ai aten mung n dang hti sai
ngai hkrai gawk kaw myiprwi lagu pru ai ten mung she nga lai sai
friends ni hte n gun jaw hkat ai "go forward" hte
dingyang lu sa wa hkra shakut ai
3 ning ngu ai hpe nhtang sumru alai yu dat yang,
bitterness, happiness, togetherness, loneliness, law la ai "nesses" ni wa sumpum sumpam,
mai shalai ai hpe shalai kau, shangam da ging ai hpe atsawm shangang da,
um...
ya gaw,
tsun na aten du sai "Chiang Mai, Payap MCD hte WCC hpe Goodbye"
Goodbye ra (need) ai ni mung grai law ai
Goodbye tsun na grai n sharawng ai kaw ngai lawm nngai,
raitim nanhte hpe Goodbye yang she
buga na la nga ai Welcome akyu rawng na tai
Raitim, nanhte gaw tut e rawng nga sai, ngai na Heart Memo hta,
Amyu sha a shawnglam ngang grin rawt jat lam a matu
n bung ai shara kaw na jawm galaw nga ai gaw
anhte a Keep In Touch rai nga sai,
Gai, gai..... n gun da ting la let,
yawng ta gindun nna rau htawt ga, anhte a shawnglam lahkam hpe,
galoi mung "Keep in touch" let,
sharin hkat nga ga, tsun dan hkat nga ga, lam woi hkat nga ga,
madi shadaw hkat nga ga, n gun jaw hkat nga ga,
lam madun hkat nga ga i ya.
Tsun na n gwi nngai, hpa mung n jaw shi ai wunpawng hpe,
raitim, kraw kata kaw rawng ai lama mi naw ngam ai,
ngai n gun la ai lam hpe sha pi
n gwi ai hte kahte dat mayu nngai,
"Wunpawng a matu myit ga!
Wunpawng a matu galaw ga!
Wunpawng a matu shingran mu ga!"
ndai gaw tinang a shawnglam nganggrin galu kaba na matu rai na re.
Wunpawng amyu sha, Wunpawng lamu ga,
rawt galu kaba let tut e grin nga u ga!


text:
Ya Hkyak Hkyak Shang Wa Ai KIA Dung (6) Awng Padang Shiga
Dai ni Jan 18, 2015 ya shani jahpawt daw 11:00am ten daram kaw nna tinang KIA hpyen hpung ni hte Myen tai hpyen ni Ginsi Hkaw Mare kaw nan gap hkat nga sai lam na chye lu ai. Tinang KIA hpyen hpung ni sa htim gasat ai re lam na chye lu ai, ya shiga ka nga ai ten shana de daw 5:30pm du hkra naw ngoi nga ai lam na chye lu ai. Dai hpawt 11:00am ten tinang KIA ni nnan htim gasat hpang ai ten kaw na nan myen dap maga na myen mang (10) jan garawt sumpum da nna KIA ni hpe hkap shangla gasat nga ma ai nga shiga na chye lu ai.
Ginsi Hkaw mare hpe dai na bai lu la hkra tinang KIA myu tsaw ni aging agang shakut nga ma ai lam matut na chye lu ai, ndai Ginsi Hkaw mare gaw maning 2013 hta myen asuya dap ni zing la kau ai mare re, ya yang tinang KIA ni dai hpe bai lu la hkra shakut nga ma ai lam na chye lu ai.
Bai, Awng Ba Li mare kata de tinang KIA hpyen hpung ni lu shang sai lam mung na chye lu ai, mung mare masha ni hpe mung shapraw nga dingyang re lam na chye lu ai, myen bawng jahkrung ni hpe mung lu rim da nga sai lam na chye lu ai. Amyu sha ni yawng akyu Ja Ja naw jawm hpyi ya ga.....Ginsi Hkaw mare bai lu la na sha rai sai....


text:
Kachin Politics Watch and Research Network
By: Sut Gun (Myitkyina)
Federal Constitution ngu ai hta hpan lahkawng nga mai ai, (1) Myen a kata de woi ganaw na Federal Constitution hte (2) Myen up hkang ai kata hta n-nga ai Federal Constitution ngu ai lam rai nga mali ai. No. (1) hkrang gaw Myen ra sharawng ai “Hkingjawng” agyi tai ya ai lam sha byin mat chye ai. Dai majaw Myen a mahkam hpe madi shadaw ya lu ai “Hkinjawng agyi” tai hkam na Wunpawng sha kaji kaba gadai rai tim, tinang a labau n kaja ai hkring htawng hpe gaw gap let Wunpawng myu sha ni hpe lam woi shadam ai hkrang masa hpe shabyin kau ai hkrun lam hta tsap hkrup na lam hpe sadi maja na matu gaw, tau hkrau nna sadi jaw ai lam lu galaw yang she mai na masa nga ai nga nna “ Wunpawng mungdan” mung masa labau kungkyang ai salang ni kaw nna hpaji jaw wa ai lam hpe bai shalai dat ai rai mali ai.
No. (2) hkrang gaw mungdan hkye hte mung hkye masing rai nna, Wunpawng sha ni a mung masa hte myu sha lam yan madang hpe grau nna shatsaw ya lu ai hkrang rai nga ai. Dai hkrang hpe jai lang lu hkra shakut ai, lam tam ai hpe daini na myu tsaw mung tsaw myitsu salang ni myit hpang na matu grai ahkyak nga ai. Ndai hkrang gaw Asia dan ni hta htingbu mungdan ni rai nga ai, mungdaw mungdan ni a lapran e anhte Wunpawng sha ni a mung masa gam maka, myu sha lam masa hte seng ai gam maka, kaga sinna mungdan ni hte ganawn mazum ai mungdan hte myu sha gam maka hpe grau nna madang shatsaw ya lu ai hkrang mung rai nga ai.
Grau nna ahkyak kaba rai nga ai lam gaw, ndai zawn mungdan a ningpawt ninghpang gaw da tara galaw sa wa ai lam hta “Political Bargaining for Organization” Mung masa wuhpung wuhpawng langai ngai a mung masa manu dara la lu na matu sha myit mang ai rai yang, tinang mung chying mung masha ni manu ndan ai gaman li la si hkam ra na rai nna, jet ai mungdan lawt lam hte myu sha lawt lam hpe shabyin lu ai lam n-nga mat chye nga ai. Dai majaw No. (2) hkrang gaw ndai lam ni hpe koiyen kau lu na matu hte mungdan lawt lam, myu sha lawt lam hpe madung tawn ai hkrang mung rai nga mali ai.
“Political Bargaining for Organization” Mung masa wuhpung wuhpawng langai ngai a mung masa manu dara la lu na matu sha galaw ai hkrang hpe sadi ra ai ngu ai hta, hpa majaw sadi ra ga ta?
Mahtai: Anhte Wunpawng myu sha kaji kaba yawng sadi ra ai gaw, anhte myu ni hta “Mung masa” “Politics” hpe teng teng hkawn hkrang nna, asan pra chyena ai masha gaw 100% kaw nna 30 % pyi n-nga ai hpe dum chye ra na rai nga ai. Ngam ai 100% kaw na 40 % gaw mung masa lam hpe tsep kawp n-chye na dam ai ni rai nna, 100% kaw nna 30 % gaw loili chyena tim, myit nan nshang sha ai majaw n-bung gara de ja wa yang gara de poi nang hkawm mat ai ni rai nga ai. Dai re majaw “ Mung masa” hpung shing nrai mung masa “Pati” ni ginsup dat jang “Hka” hkanu yang “Nga” manya mat ai zawn byin na aloi sha rai nga ai.
Dai re majaw nkau “Mung masa hpung” (“Political Organization”) ni gaw “ Political Bargaining” lu na matu shakut ai gaw hpa rai ta? Ngu yu dat ai shaloi lawu na hte maren n-byin byin wa chye ai hpe mu mada lu na rai nga ai.
- N-hprang sut hpe garan akyu jai lang lu na hpe tau nna mu mada tawn ai majaw
- Tinang a Ahna grin nga lu na matu hte “Wuhpung Wuhpawng” grin nga lu na matu
- Wuhpung Wuhpawng grin nga lu jang, tinang a ahna mung gring nga lu na, tinang a ahna grin nga lu jang, Asuya langai ngai shing nrai mung masa wuhpung langai ngai hte akyu ara garan hkat lu na matu grau nna prinem ai majaw
- N-kau mung masa hpung ni gaw tinang a Wuhpung grin nga lu na matu NGOs zawn re hpe tek jum ai madang du hkra pyi galaw chye ma ai, nkau mi gaw “Makam masham” “Religion” hte Nawku hpung hpe du hkra akyu jashawn wa chye ma ai.
- Tinang a hpaga yungga nhkrat sum mat hkra makawp maga na matu
- Tinang “Mung masa” hpung hte Asuya langai ngai shing nrai kaga mung masa wuhpung ni a lapran hta mayun mayoi akyu ara galai kachyai hkat lu na matu
- Matu ni a matu a matuNdai lahta na lam ni gaw Mung masa wuhpung wuhpawng ni galaw chye ai lam amyu myu kaw nna kachyi mi sha tang madun ai lam rai nga ai.
Mungchying mung shawa masha ni tsep kawp chye na hkawn hkrang lu na matu gaw, mungchying mung shawa daw dan let shang lawm lu ai ningpawt ninghpang gaw da tara hkrang hpe shabyin shatai lu hkra myit sadi maja let galaw lu na matu myit lawm hkumlawm hte shang lawm ra nga ai. Dai nrai yang mung masa hpung “Political Organization” ni a “Political Bargaining” Mung masa manu dara hkat lu na matu gaw ai ningpawt ninghpang gaw da tara rai mat jang, dai mung masa hpung or “Political Organization” a akyu ara a matu shamu shamawt ai hkrang shing nrai policy “Pawlasi” sha rai mat na ra ai.
Demokresi “Democracy” lai masa hta kaga wa woi awn ai Demokresi lai masa hte tinang amyu sha ni nan woi awn ai Demokresi hkrang n-bung na rai nga ai, kaga wa woi awn ai Demokresi hkrang gaw ndum shani tinang myu ting hpe myu kaba langai ngai a mayu kau ai kata de shang bang mat wa na lai masa rai nga ai. Ndai masa hpe grai hkrit ra na rai nga ai, hpa majaw nga yang masha law malawng gaw tinang a man na tinggyeng akyu hpe yu chye ai ni ndai zawn re kaw shang lawm taw nga jang, tinang myu ni gade ram hkra machyi wa na hpe sadi maja na malai tinang a akyu ara hpe grau nna tsawra makawp maga chye wa ai majaw rai nga ai.
Dakasu Jawng (2) kaw na Professor ni hte hkrum shaga yu ai shaloi, “If you have a-mouth, you should speak out” If you don’t say anything they will do what they want to do, [Nang n-gup tup ai rai yang, shaga shapraw ra na ndai, nang n-shaga shapraw ai rai yang, shanhte ra ai hku sha galaw na ra ai] ngu ai ga hpe maram dat yu yang, daini anhte Myu sha ni hta, gadai mung gadai chye dum ai akyang hpe dagraw nna “ Ngai hte nye a Wuhpung wuhpawng lawt jang rai sai, ngai na ahna grin nga lu jang rai sai, ngai shangai da ai ma ni a sak hkrung shimlam lu jang rai sai ngu ai hpe mahtang grau myit nna, mungdan lawt lu lam hte myu sha lawt lu lam hpe gaw nau nmyit na masa nga ai. Dai majaw rawt malan hkrun lam shaning (60) ning du wa hkyen ai rai sam sai.


text:
De
Myitrum manang ni,
Tsadan ni gaw Kachin ni a awngdang kahkyin gumdin lam hpe tsepkawp jahten sharun kau na matu, htawng ni krang da masai. Kachin Ramma ni Shanglawt hpeynla n sa lu la hkra, ka-ni nanghpam hte hkalem nna htawng rim bang kau na. Moi na zawn, gumhpraw hte hkan tim n lu sana, n si si hkra htawng kaw zingri sat kau na masing hte Myo mare kaba kaw jawng lung nga ai jawngma ni hpe sarama ni hpe jai lang nna, adip arip shakri nga sai lam chye lu ai majaw, nachying hkam sha let lawu na ga shagawp hpe shagawp dat lu nngai... oi.
N dang hkam sha ai; JIC
"Hka Hte Nga"
2013 htum ntawn,
Ginjaw shara shawngnumshawn;
Mungmasa magupsumhpa,
UN salang mung du sa;
Wuwu didi tau hkalum,
Tai ni myiman grai sum dum.
2013 htum mahka,
Laizapa e hpawng kaba;
Rawtmalan hpung ni mau she mau,
UNFC gumhpawn rau.
2013 htum ntawn,
Kachin awngdang lam shabawn;
Shanglawt dawnghkawn lam she rai;
Myenmung htumpa du rau sai.
2013 htum wa de,
Kachin 101 gale;
Wunpawng ni yawng langaisha,
Shawnglam iya gammaka.
Kachin awngdang n kam yu,
Myi makrim ai tsadandu;
Gumli shamyit masing hkrat,
Katsi majan hte nut jat.
Kachin n dang hkam sha hkra,
Zingri sana htawng kata;
KIO gaw, “Nga” ni tai,
Wunpawng ni gaw, “Ahka” rai.
“Nga” ni asak n hkrung ging,
“Hka” hpe jahkyet na masing;
Tsadan a mawlanyet k’ba,
Wunpawng ni yawng chye na ra....
Shanglawt Tsing
3.2.2014 (10:30 AM)


text:
Myen tsadan wa gaw simsa lam nga nna grau grau she gasat bang wa nga sai.Karai Kasang e an hte hpe makawp maga la ai majaw chye ju dum ai.matut nna Myu sha ni awng padang lu u ga,yawng kyu jaja hpyi nga ga law.Nsim nsa kyu hpyi nga ga law.
Maigan myu sha ni nkau myi hte hpu nau Hkang,Mon,Myen hpung gyi,Sumlahkrung ning hkring kyaw tu ni pyi an hte Kachin hpe matsan dum myit hte naw karum ya nga ai.An hte jinghpaw wunpawng myu sha nkau myi gaw n garum ai hta n ga myusha shada byet tai nna ding bai ding na jaw nga ai.Karai wa e ndai ni a myit masa galai shai nna myu sha shada lawan zin lum lu u ga kyu hpyi ai law.Dai sadi run ai myusha byet ni Kade a matu wa shakut nga ai kun asan sha chyena shangun ya mi ga law."He sadi run ai byet tai taw ai wa nang," Tinang sai daw sai chyen ni sum machyi jam jau,sihtum wa ai lam hpe nang mu lu nna myit pyaw nga a ni?Lani myi na baw kaw dai nang kam ai Myen tsadan wa adup dumpa kau ya na dum nga a ni?Karai wa e ndai sadi run ni a shu mashi shumasha prat ding sa yu azi je yang ya mi ga law.
By: JPKSA
Read more+++click on++


text:
Monday, May 28, 2012
16th Kachin Christian Family Camp - Omaha, Nebraska
US Mungdan kata shaning shagu Mungdaw shagu hta gayin galaw nga ai Jinghpaw Hkristan Dinghku Dabang hpe 2012 ning a matu Omaha Mare makau Linwood ngu ai ginra Nebraska Mungdaw e May 25-28 ya laman awngdang ai hte galaw la lu sai lam seng ang ai poi shabyin shatai ningbaw ni kaw na chye lu ai.
Shaning shagu Kachin American Association kaw na woi awn galaw sa wa ai raiyang, daining na dinghku dabang hta laklai ai lam hku nna KAA mu gun nnan ni hpe bai lata shatsam tawn lu sai hte sharin hpawng laman Kanu Mungdan de byin hkrum nga ai Majan Tsinyam ni a lam, garum kahtau lam hte amyu sha lam ni hpe, shang lawm ai yawng gaw myit rawt myit katu let bawngban wa sai lam hpe mung na chye lu ai, grau nna US mungdan hta Jinghpaw Wunpawng Amyu Sha ni a shawnglam mung masa a matu amyu sha lam galaw sa wa na ninghkring marai(5) lawm ai Executive Committee hpe ninghtan hpaw shabawn dat lu sai lam na chye lu ai, ndai committee a mying hpe "Kachin Alliance" ngu shamying sai hte shanglawm ai shawa masha ni yawng kaw na myit hkrum masat dat sai re hpe matut chye lu ai.
Overseas Kachin Association
May 28, 2012
Subscribe to: Post Comments (Atom)


text:
Daw-(1).
Gap jahkring (Casefire) hte Simsa lam (Peace) ngu ai hpa rai ta?..(10) ning Jawng ma hpe sa san tim pyi chye nga ai. Gap jahkring/ Casefire= N-gap hkat saga=Hkring saga= kade gap hkat tim Lachyum n-pru ai.Machyu pala shama she re. Dai majaw matut nna n-gasat hkat saga…ngu ai lachyum rai nga ai.
Raitim…Myen ni a Gap Jahkring (Casefire) gaw dai hku lachyum n-rai nga malu ai. Gap ai gaw jahkring ai. Raitim shanhte Gap mayu ai shaloi Gap, Jahkring mayu ai shaloi bai Jahkring rai taw nga ma ai. Shanhte hpang maga de na grai sum machyi wa na zawn rai jang… Bai Hkring(Shn) kaga de Hpyen man yawng mayu jang(shn) Gayin gasat mayu jang gaw chyahkring mi gan hkring masu nna, ngut jang… Bai Gap hkat saga… rai wa sai.Ga Jahten ai Sing Nyan hte “Dahkyaw Dalam” sha rai nga ai.
Yawng chye ai hte maren- Myitkyina zuphpawng kaw myit hkrum da ai Statement (7) hpe teng sha shangang shakang nna, Bungli hpang taw nga saga ai…ngu ai hku 2013 ning July shata (23) ya shani Shatapru Shanglawt Rung kaw “ Technical Advisory Team” hpe hpaw hpang masai. U Awng Min wa mung- Jinghpaw Bu Hkang bai bu hkra rai, n-chye ai ni yu yang gaw- kanang na Lahtaw La Wa kun? Maran La Wa kun? nga na. Teng sha nga yang Myen Group ni yawng hkra gaw- U Tawng Hpyi hpun da ai U Hka ni sha rai nga ai. Kade ya hkam na kun? Shata kade hkam na kun? Myen ni hku nna gaw n-dai “ Tech/Team” hte Democracy Mungdan de teng sha Lagaw lahkam hkam sa wa nga saga ai…nga nna Mungkan de Shiga shapoi,Myiman la ai lam sha rai nga ai. Kabu hpa rai na kun? Mani hpa rai na kun?
Laika ka ai wa gaw- Tinang a Lahpa n-pu hpe tinang bai n-htang gajuk la nna she mani dung taw mat mayu sai. Hpa majaw ta? nga yang… Shanghte galaw ai Trick (Ma Akawoit) gaw, July shata htum maga de galaw na Myen Mung ting Gap Jahkring Signature hte seng nna “Namhtan Tawng” jaw sha masu ai lam sha rai nga ai. Mungkan a man hta- Anhte Myen ni gaw tsun ai hte maren galaw ai ni (shn) Sadi dung ai ni rai ga ai nga, madun dan masu nna, maga mi hku nna Mung Masa, Hpyen masa,Sut masa lam ni amyat htuk mat wa ai lam sha rai nga ai.
Myen Mung Simsa wa sai(Peace) byin nga saga ai ngu ai lachyum hpe Tech/Team hpaw poi e Myen Hpyen Du ni Wa (35) yawng dawng hkra mani Ahawt Nying dan nna, La hpawk dum taw ai Sumla/ Shiga ni hpe Mungkan de madun dan nna- Hpyi sha ninghpang bai tam wa ai lam sha rai nga ai. Lam mi hku tsun ga nga yang- 2014 ning Asian Ningbaw Tingnyang lu dung na matu hte Lahpaw si langai hte U manga, kru Gap hkra lu hkra (shn) (Myen hku)- Kalang Kahtam yang Daw mali, manga,lu dumhpyawt di na matu Maw Lanyet ni hkrai rai nga malu ai.
N-dai Tech/Team hpaw Poi hta(U-N) Dat Kasa Miss-Marianne sa du ai hpe mu mada lu nga ai.Kabu hpa re. Chyeju dum hpa Sakse rai nga sai. Miwa ni gaw kanang sa makoi mat ma ai kun? Makoi ai…ngu ai hta Myen hpe jai lang nna,Myen mung hpe gara hku Krawk sha,Manaw sha lu na lam Nyan daw taw nga sai re. N-dai Team Hpaw Poi hta- Sara kaba Sumlut Gam hte U Awng Min ni sha sa du ai hpe mu mada lu ai. Du Kaba Gun Maw n-lawm ai mung grai hkrak sai. Shat Makai gun sha hkyam sa mat saga ai. Raitim kaga Myitsu Salang ni sa shang lawm ai hpe “Shut ai”…ngu nna gaw n-tsun mayu nngai.
Shanhte Myen ni(Ka… ga) nga yang hkan (Ka…), (Manawt ga)… nga yang hkan Manawt lawm nna anhte lu la ging ai Ahkaw ahkang yawng hkra hpe Ahpu agung nna la da ra na Ten mung rai nga saga ai. Myen ni bai Masu na, N-masu na, Sadi dung na, N-dung na gaw anhte hte n-seng ai. Ahkyak ai gaw- shanhte bai Htawng hkat ga nga ai shaloi. Yup Kalang hprang mi rai rai..(O-K …I am Ready)- ngu lu na matu hkyen tawn, lajang tawn, jahting tawn da ra na ga ai.
Myen hpe n-kam tim kam Masu. N-mani dan mayu tim, Mani dan Masu nna,Myen ni kade ram lu Masu, lu Hkalem na ma ai kun? ngu ai hpe…Kraw hta lagu mani let, shanhte a Lagaw Lahkam ni hpe Myi pyi n-grip hkra azi mada, maram dinglik yu taw nga na sha ahkyak dik rai nga ai. Laika ka ai wa hku nna grau mani Hah..Har mayu ai lam langai mi gaw- Simsa lam matut nna tsun jahta ai hta- Awng San Suu Kyi lawm wa na..nga ai Shiga rai nga ai. “Kumshu Pa ASSK” sa lawm nna hpa wa lak lak lai lai sa chye byin wa lu na da i? Let Padawng Manghkang kaw na zawn, ASSK hpe Myen Hpyen ni bai jai lang na lachyum sha rai nga ai. Mung Masha hte ASSK hpe adawt hkat shangun nna ASSK hpe yawng hkra N-ju mat na matu Maw Lanyet sha rai nga malu ai. Simsa lam hta ASSK shang lawm wa nna kadai wa Aten htum hkam kabu Aw law taw nga na rai ta? Teng sha nga yang ASSK gaw “Law” hte Jawng ngut tawn ai mi nga tim, Mung Masa kaw shang lawm yu ga ai wa n-re. Machyi taw nga ai Kanu Daw Khin Kyi hpe wa gawan ai Ten hte 8888 Jawngma ni Kasu Gabrawng wa ai ten, Awng San a kasha re nga Mung Masa lam de dun garawt bang hkrum ai lam sha rai nga ai.
Myen Mung a Mung Masa lam hta ASSK hkan pa ra nang wa ai lam sha re. Mung Masa mahkrum madup mung n-nga,Mungdan a Labau hpe pyi hkrak n-chye ai lam hpe ASSK tsun ai Ga hkum, Ga si ni madat yu nna chye na lu nga ai. Hpaji chye tim, Mahkrum Madup Experience nnga ai Wa gaw Hkauna lu tawn nna Dumsu n-lu ai Masha hte bung nga ai. Gara hku Mungdan a Democracy Ningbaw Ningla tai wa lu na rai ta? Myi n-pu na mu taw ai hpe sha gaw kadai mung chye tsun ai hkrai re. Kadai mung Masha na ra hkra chye shanyam ai hkrai re. ASSK hpe Democracy Ningbaw Ningla tai shangun ai gaw Hpyen La hpe Mam hkai shangun ai hte bung nga ai.Ya hpang daw de ASSK a tsun shaga, galaw hkawm sa ai lam ni ma hkra gaw “Lamu hte Ga..Nai Lap hte Lahpra” byin mat salu ai. N-hti n-htang, U Di matu tam n-mu rai,gara gaw Baw re ,Lagaw re pyi n-chye mat salu ai. Hpa majaw dai hku byin a ta? Myen Hpyen ni a U shoi shoi katut nna,shi aHkum hpe pyi shi n-madu lu ai majaw rai nga ai. Dai U shoi shoi hkrum ai ASSK…Simsa lam hte Gap Jahkring kaw sa shang lawm nna, hpa kaga lak lak lai lai Mahtai pru wa na lam nnga ai. Dai majaw anhte hku nna ASSK hte nau n-bawk hte ai sha, Myen Hpyen Du ni hte mahtang Dara hkat,Nyeng hkat,Adawt hkat nna anhte Ra ai Ahkaw ahkang ni hpe lu hkra hpyi la, Nyap la ra na gaw n-dai Ten nan rai nga saga ai re. “Num chyau chyau yang La si ai” nga Jinghpaw Ga Malai nga ai hte maren ASSK hte gaw nau n-chyau chyau ga ngu mayu nngai.
Mung Masa hte seng nna mung- NLD..ngu ai gaw ASSK a majaw, ASSK mung Kawa Bochuk Awng San a majaw Mung masha ni ASSK lawm ai NLD hpe Me bang nna,1990- ning hta Me 85% dang mat ai lam rai nga ai. Kawa zawn ASSK mung mi mai kam na kun? nga Hpun N-dung de htu shalun taw ai lam rai nga ai. Raitim dai ni ASSK hpe Myen Hpyen ni bai ahpyawp nna woi hprawn sha mat wa jang-(NLD) U Tin Oo, U Win Tin ni hte NLD Party ni hpa Ga hkaw mi mung n-chye tsun shaga mat masai. NLD gaw Zero/Kaman sha rai mat nga sai. Majoi Sign Board sha shakap da ai Party sha rai mat sai. Tinang kaw Atsam n-nga ai Num Labu (ASSK) hpe sha kam nna Party hpaw ai NLD ni- gaya kahpa rai nga sai. Manang a Ladi kaw na N-sa sa mayu ai NLD ni Ladi pat, N-gup pat mat manu ai. Dai hte maren Num Labu a hpang kaw na (shn) ASSK hpe Ninggang Cover shatai nna Mungkan hta myiman tam taw nga ai Myen Hpyen asuya ni mung-“Apalar” sha rai nga ai.
Ya gaw- Myen Hpyen asuya ni jai lang hkrum ai ASSK gaw Shaba si Chyalang tai mat sai re. ASSK Simsa Lam kaw sa lawm yang- U Loi a Hkyi law she rai law. Myi maza, Na maza pyi she re. Mungkan ting mung ASSK hpe Myen Mung galai shai wa sai nga Masu ai wa (Untrue Lier), Mung masha hpe shingdu dat kau ai Democracy Masu jan nga hkyet rung jawng taw mat masai. Dai hta grau gaya kahpa gaw- ASSK Thamada grai byin mayu ai da. Mani hpa hkyet rung hpa she rai sai. Ahnar gade marin ai ngu ai shi a Kraw kata na lam hpe tsun kapawk pru wa ai gaw- Sari kachyi mi pyi n-rawng ai,Standard n-nga dik ai lam ni nan rai nga sai. Dai sha n-ga…South Korea du ai shaloi mung- Gumsan Magam/ President grai galaw mayu ai nga.. Interview hta gaya n-su nga bai kahtap tsun dat ai majaw, Korea ni pyi grai mau jawng mat ma ai. Maigan kaw dai zawn nga sa tsun ai gaw Munghpawm Mungdan a matu grai Sari hkrat ai lam rai nga ai. Gaya Kahpa mung re. Democracy ngu ai gaw tinang ra ai, byin mayu ai hpe galaw la mai ai Mung Masa Lam n-rai nga ai. Mung Masha a Ra sharawng ai lam hpe mahtang she Tinang gawng malai tai nna hkan galaw shadik shatup ya ra ai Gumrawng Gumtsa Mung Masa lam rai nga ai. Dai majaw Tinang byin mayu ai lam hpe madung dat nna “Ngai President grai galaw mayu ai” nga n-na tsun pru wa ai ASSK gaw… Democracy Myit jasat rawng ai Wa n-re…ngu hpe Asan sha chye na lu mat sai re.Dai majaw Mungkan ting AASK hpe “M” Kaba the Mau mat masai. Ya dai ni… ASSK hpe shakawn na,shagrau na, Sumla/ Photo rau Gayet nna Arawng la na Masha ni Shat Makai hte hkan tam tim pyi lu sana n-re. ASSK a Mying gaw Krung Sinwa de hkrat bang mat sai salu ai. Nau chye nau lai..Gwi Hkye Du bai..ngu ai dai nan rai nga sai.
Thamada byin jang she Mung masha ni a Ra sharawng ai lam hpe grau lu galaw ya lu na re nga Mung Masha ni hpe hkan Asawng Organize galaw nna, kaja wa Thamada byin jang gaw Hpyen asuya a matu sha bai rai mat na gaw chye chyalu rai nga ai. Moi mung Rap daw Dat Kasa tai na matu Kayin Mung daw Kawmu Ginwang hku nna, Kayin mare e sa nga, Kayin n-ta kaw sa rawng, Kayin Yuptung jahpan kaw sa bang rai Ra lata poi shang wa sai re. ASSK a Kanu Daw Khin Kyi gaw Kayin re majaw ASSK mung- Kayin Mung kaw Ra Lata sa shang jang, Kayin ni yawng hkra shi hpe Me bang ya na hpe tau hkrau sawn da chyalu rai nga lu ai. Dai majaw mung ASSK gaw Me law htum hte Kawmu Ginwang a Rap Daw Dat Kasa kalang ta lu mat ai hpe mu mada lu ai. Kawmu mare ngu ai Yupmang pyi n-mang yu ai ASSK gaw (Kayin)…ngu ai mying dut sha nna Rapdaw Dat Kasa kalang ta tai mat sai re. Dai ni Kawmu Ginwang a matu ASSK galaw ya ai hpa baw nga a ta? Hpa n-nga ai.
Teng sha nga yang- ASSK gaw Kayin ni hpe grai tsawra nna n-rai. Rapdaw de lu shang na matu Kayin mying hpe dut sha kau ai lachyum sha rai nga ai. N-dai kaw san mayu ai Ga san langai mi gaw- ASSK hte Hpyen asuya ni gaw Yuptung jahpan hpe dan dan leng leng Masu nna Tara shang hkra mai galaw la ma ai da i? Kayin Mungdaw kaw nnga ai masha langai mi hpe Kayin Mungdaw na masha re nga- Hkringdat hpe kam ai hku mai ka la,galai bang la mai ma ai da i? Mahtai gaw asan sha rai nga ai. Hpyen asuya hte ASSK ni a matu Constitution ngu ai Gawda ai Tara gaw shanhte a N-gup kaw sha re…ngu ai lachyum rai nga ai. ASSK a Kanu gaw Kayin rai nna, Kawa Bo Chyoke Awng San mung Myen n-re. Bochyuk Awng San a Kawa gaw “U Hpa” nga ai.. “Hkang” (Ashu Chin) re lam hpe 2013- ning June shata na Internet Shiga hta Bochyuk Awng San a Dinghku Labau (Family Tree) e mu hti lu nga ai. Ashu Chin (Pa Layang e nga ai HKang) ni gaw Myen mying shamying nna, Budda naw ai ni tsumra mi nga ma ai. Myen mung a ka-ang daw (Maye Latt Paing) Pyinmana grup yin gaw Hkang ni a nga shara ni rai nga ai. Ga shadawn Tonggoo grup yin kaw Kayin ni nga ai hte bung nga ai. Myen ni a Daidaw Buga Native gaw Gala Mung India Ga she re. Myen ni gaw Shan Maw chyang amyu (Nyu Me,Cha Tu Lan) ai ni rai nna, Gala kaw na yu hkrat wa ai ni rai ma ai. Myen ni gaw- shanhte a Hkum hpe shanhte Gala re pyi n-chye ai gaw Mani hpa rai nga ai. Shwebo masha ni hte Gala ni hpa naw shai a ta? Achyang hkat hkat re ai ni hkrai rai nna, N-gup mung-Matsat shabat re ai, Ya Man(Kun-Ya) grai sha ja ai kaw na hkawt, Gala hte grai nan bung nga ai. Pagan Prat na Myen Num ni gaw Gala Num ni zawn “Sa Ri” hpun lawai ma ai. La ni mung Matu n-chywi ai “Tawngshe Pasu” bu nna, Kara Jawti (Yawng Htung)tawn da ma ai.(ABidama Yaza Tawka Min)….ngu ai gaw Gala mying rai nga ai. Abidama= Boik Mying, Yaza= Gala hku gaw Ra Ja nga ma ai. Tsawbawa (shn) Hkaw Hkam, Tawka= Masha Mying, Min=Hkaw Hkam…rai nga ai.
Kadun dawk tsun ga nga yang Myen ni gaw India Raja=Gala hkaw hkam amyu rai nna, Masu magaw, Hkalem hkalau rai, Myit Kyang n-kaja ai hta n-ga,Lagu Lagut Masu Magaw rai Kawa Hkaw Hkam Wa a Madu Jan (Mi Hpaya) hpe pyi n-ngam ai- sa shut ai majaw India kaw na gawt kau (Pyi Nindan) hkrum ai amyu ni re. Thagawng kaw du ai shaloi she- Gala mying hpe magap shamat kau nna, grai wa zawn nga- Nat Kaung Nat Myat (Bramma Gyi Lay Ba) a Mying la nna…(Bramma) amyu wa arai wa sai da. (Bramma) kaw nna she (Myanmar) ngu ai mying de N-sen gale mat wa nna, dai ni du-“ Myanmar Atsa Thagawng ka” nga taw ma ai re. Myanmar nga ai mying shawng lu hpang ai gaw Thagaung Prat kaw na re… nga ai hku re. Raitim-Thagaung Prat a shawng e nanhte Myen ni ganang na rai myit ta? ngu yang shanhte n-chye tsun mat sai. N-chye tsun ai ngu ai gaw Kawa a Madu Jan hpe shut nna Gawt shapraw hkrum ai N-tsawm ai Labau,Madat n-pyaw ai Labau hpe shamat magap kau ai majaw shanhte Myen ni a Rudi N-pawt Labau hpe n-chye mat ai lam rai nga ai. Rai yang- ya na Myen ni a Labau gaw jaw a ta? Langai mi mung n-jaw ai. Masu ai hkrai re. Makam masham hte Laili laika ni yawng hkra mung- Teng sha nga yang Gala,Mon,Rakhaing hte Thai ni kaw na Copy hkrai rai nga malu ai. Hpang jahtum Myen Mung Shanglawt lu ai kaw du hkra Bo Chyuk Awng San hte Myen ni Japan hpe agying gasat shaten kau nna she lu tawn ai zawn zawn Myen Mung a Labau Masu hpe tsun taw,hkai taw, Jawng laika hkan sharin taw nga ma ai. Gaya kahpa rai nga ai. Raitim Myen ni gaw Labu n-bu ai Gwi ni Gaya n-chye ai hte maren sha rai nga ai.
Dai ni na Myen Hpyen asuya ni gaw-“Burma”…nga ai mying hpe Moi Englik a Mayam prat na mying re nga n-ra ma ai. Bama…ngu ai hpe Englik ni Ga si garan nna- Bur Ma….ngu kau ai hta, N-sen mung n-brat ai majaw Bur Ma= Burma byin mat ai hpe shanhte Myen ni n-myit dum nga ma ai. Lam mi hku tsun ga nga yang Bama…nga jang gaw shanhte Myen ni hpe hkrai tsun ai lachyum hku mung byin wa ai majaw- Mungchying sha ni yawng hkra hpe lu up sha na matu grai si mani ai lachyum, Ga n-sen hte “Myanmar”.. nga ai hpe jai lang nga ma ai re. Ne Win Prat hta-“Pyitu Paing”..nga grai madat pyaw ai zawn nga tim..teng sha Madu ai/Paing ai wa gaw…Ne Win sha rai nga ai. Laika Ga hkum, Ga si, Ga n-sen hte Masu sha ai lam amyu mi rai nga ai. Mying gaw Myanmar..nga nna mi shamying mying, Shwe Myanra, Kyee Myanmar, Sein Myanmar nga nna mi shamying mying- myit Masin Matsat shabat rai jang gaw-Gwi gaw Gwi, Chyahkyawn gaw Chyahkyawn sha rai nga ai. Atsawp sha galai nna, Kraw kata de gaw Tsu, Yet rawng taw nga ai (Lup Wa) hte bung nga ai.
Lahta e tang madun lai mat wa sai hte maren- Bochuk Awng San hpe(Hkang) re chye jang..shanhte Myen ni Labau kaw na shamat kau hpang wa masai re. Teng sha nga yang ASSK gaw Hkang/Kayin rai nga ai. Budda naw nna Myen mying shamying tawn ai Bochuk Awng San hpe mung, dai ni du Myen naw shadu taw ai lam rai nga ai. Miwa amyu rai nga ai Bochuk Ne Win hpe Myen shadu, Maha Bandu La (Maran Hpundu La/Jinghpaw) hpe Myen shadu ai hte maren sha rai nga ai. Dai majaw Hkang Amyu rai nga ai Bochyuk Awng San hpe Hkungga jaw na, Azarni N-htoi e Horn n-sen shangoi ai lam ni hpe hkum pat ai lam rai nga ai.Lam mi hku tsun ga nga yang- Mung Masha ni Bochyuk Awng San hpe naw dum,naw hkungga nga na hpe n-ra sharawng ai majaw rai nga ai.
Dai hta n-ga…. ASSK Rapdaw du jang Myen Ga Malai hku-“ Woi madun nna N-gu hpyi ” nga ai hpa Mungkan de Myen Hpyen asuya ni, hpyi lu hpyi sha, pru shang, tsun shaga loi na matu Baw nu bai shachyai bang wa masai. ASSK hpe- Myen Mung galai shai wa sai nga Masu shangun, Theing Sein hpe (Kam ai/ Yone De) nga tsun shangun, Sanction ni hpaw ya na matu tsun shangun, Maigan Mungdan ni rai jang ASSK hpe N-masu na re nga kam n-na Democracy mungdan lu gaw de sa wa lu na matu- Myen Mung masha ni Shinggyim Ahkaw ahkang hkrak tup lu hkam sha nna Mayak mahkak kaw na lawt lu na amtu Dollar Sen,Wan kahtap nna garum she garum. Kaja wa dai gumhpraw ni lu jang Myen Hpyen asuya ni gaw yawng hkra shanhte a Sumbu kaw “Dawk”. ASSK gaw Sama pyi n-lu manam kau dat nga lu ai. Sanction hpaw dat ya ai hte Maigan na Arang Madu ni Myen Mun g de majoi goi, gashun gashe htu kaput shang wa masai. Myen hpyen asuya ni gaw Myen Mung ting na N-hprang sut rai ni yawng hkra hpe Ta Layung madi nna, dut hkrai dut sha, Lamu ga ni du hkra Eka Sen kaba hku nna shaning 30- 40 ning shap sha taw nga masai. Grau sawng ai gaw Mung masha ni a Hkauhting hkauna ni sha n-ga, Nga shara dum n-ta, Htinghput Hting ra ni hpe du hkra-Tawt lai Lamu Ga (Kyoo kyaw Myae) nga nna N-tara ai dang sha, dip sha, zing la taw nga masai re.
Munghpawm Myen Mung kaw Myihprap wan dai ram taw nna Wan shadaw?Candle ni sha shachyi taw nga ra ai Ten, Myen asuya ni gaw Miwa Mung de Shwe Pipe Line hku nna Yakhaing kaw na (Gas) ni hpe Manu paw paw pye pye hte dut sha taw nga masai re. N-dai Pipe Line hpe Myen ,Miwa,India hte Korea Mungdan (4) kaw na Company (6) jawm pawng galaw ai lam chye lu ai. Gas a 20% hpe Myen asuya ni lu na rai nna, Pipe Line Myen mung hku shalai la ai Manu- Laning mi hta American Dollar Wan-13.81 Millions (Myen Kyat Gumhpraw- Wan (1243) hpe, Shaning (30) ning (Myen Kyat Gumhpraw Wan- 37,290) hpe Myen asuya ni akyu hkam sha lu na lam chye lu ai. Raitim Pipe Line lai di mat wa ai shara ni hkan na Mung Masha ni gaw matsan mayan rai Dum n-ta shamat, Yi Sun Hkau na shamat rai jam jau taw nga ma ai.
Rai yang…… ASSK tsun ai hku Myen Mung kaja wa galai shai taw nga sani? Grau nna “ Yubak hta Yubyen ra”…rai nga ai hpe- Meikhtila Manghkang shabyin nna, Muslim Gala ni hpe majoi hte sat, Makam masham mang hkang byin hkra galaw nna, Laknak samit hkyep langai mi pyi n-lu ai Muslim Gala ni hpe matsan mayen rai majoi Wan hte Nat sumpum sat. Sat ai ni nan mung Hpyen asuya a masha Hpungkyi Masu ni N-htu hpai nna hkan kahtam sat hkawm ai gaw grai nan ladu lai mat sai re. Makam masham manghkang shapraw nna Myen Hpyen asuya ni bai matut up sha lu na matu Akawoit gayet wa ai lam rai nga ai. N-dai zawn Muslim Gala sat Poi kaba byin wa jang she- Mungkan Mungdan kaba ni mau mat masai. Am mat masai. ASSK mung Hpyen asuya hte pawng nna Myen mung masha ni hpe mung Masu, Mungkan ting hpe mung Masu rai taw nga ai hpe chye masai. Mungkan a Mungdan kaba re… nga ai ni, grai naw “Angawk ai …Hpyang ai”… ngu mu mada lu ai. “Shakrep hpe Taukawk” re..nga Myen ni Masu jaw ai hpe hpa majaw- Myi di,Na hpang kam taw ma ai da i? Katsu Baw Nu ngu she tsun mayu sai. Mungdan kaba ni re ngu -majoi Kam kaba, Yu kaba na lam n-nga ai.
Ya mung Simsa lam kaw ASSK hpe bai lawm shangun nna(shanhte hparan n-lu majaw n-rai) shanhte ra ai N-tara ai, Masu magaw, Hkalem hkalau hte UNFC ni hpe bai lu Maw Hkalawk sha na matu ASSK a N-gup hpe bai shap taw masai. Num labu hpe Cover la, Gyem nna Ahkaw ahkang la taw ai, Mai Bau Hpyi Myen Hpyen Gwi Chyit Gwi ran ni hpe hkyet nan rung dik ai yaw. Hpang jahtum ASSK hpe sha yawng hkra jawm n-ju na hpe shingran pyi mu taw nga n-ngai. (U Raw) kata kaw shang hkrup sai ASSK katut sha, katut naw na lam sha rai nga salu ai.
“ Anhte mung… Myen ni Shing Run gat jaw taw nga ai…(U Raw).. kata de n-shang hkrup na matu- Grai Sadi Maja ga” ngu…Tsawra Hkungga let….Numhtet dat mayu n-ngai re.
By-
Bum Chyangau.
(Daw- 2- de bai matut hti ga)


text:
Today is the day Kachins, Shans, and Karens in Burma have to ask hard question to their representatives in Parliament, MPs. What have you done with my vote to stop this war? If you haven't done anything, please step down as my refund.
Let the army sit alone in Parliaments. The world will clearly see this is a hostage democracy.
Daini gaw Kachin, Shan, hte Karen amyu sha ni tinnang a Rapdaw Slg ni hpe ga san san ra na n-htoi rai taw sai. Anhte jaw da ya ai sinda pa lekmat ni hpe gara hku dinghku majan jahkring lu na matu galaw sai kun? N-galaw lu shi yang gaw 'mae' bai n-htang jaw ai hku nna bungli kawn hkring sa ya rit ngu nna hpyi shawn ra sai.
Hpyen Dap ni sha Rapdaw kaw dung nga mu ga. Shawa hpe man yawng ai Asuya nga ga sadi jaw da lai wa ai majaw tsun ai ga re.
Ps: this is not targeted against any individual or party. Kadai hpe gara wuhpung hpe ngu nna tsun mayu nre.
By
GNS